text:
Kazo: Koperative “Twite kubworozi”yashyikirijwe inguzanyo yo kubaka ibiraro yahawe na SACCO
Aborozi bo mu murenge wa Kazo bibumbiye muri koperative”Twite kubworozi” bahawe inka muri gahunda ya girinka, banahawe inguzanyo mu murenge SACCO wa Kazo kugirango bashobore kubaka ibiraro kuko inka bahawe zabaga ahantu hadatunganijwe.
Mubanyamuryango 123 bagize iyi koperative, abagera kuri 20 nibo bahawe inguzanyo ingana na miliyoni hafi eshatu zo kubaka ibiraro.
Nkuko bitangazwa n’aba borozi ngo bafashe icyemezo cyo kwishyira hamwe ngo bashake inguzanyo, kuko babonaga ikibazo cy’uko inka zabo zanyagirwaga cyarateraga uburwayi bwa hato na hato kuri izo nka.
Ntakarutimana wo mu mudugudu wa Tambiro, akagali ka Gahurire, yavuze ko kuva 2008 ubwo yahabwaga inka muri girinka, inzu inka yabagamo ,ngo iyo imvura yagwaga yaburaga aho iryama kubera imvura yagwagamo ndetse ngo no kuyikama bikaba ikibazo.
Yagize ati ”Rwose urebye aho inka yanjye yabaga wabonaga bigayitse cyane, ndetse no kuyikama muri ibyo byondo bikaba nabyo wabonaga bigayitse, ariko ubu ngiye kuyubakira kuburyo iba ahantu heza maze nayo itange umukamo mwinshi.”
Uhagarariye iyi koperative y’aborozi ba Kazo ”Twite kubworozi”, Ngayuruvugo adelte, yatangaje ko ashima cyane koperative yabo umurenge SACCO wa kazo yabafashije ikabaha iyo nguzanyo ,kandi ngo bazayishyura neza kuko ngo bamaze kwiteza imbere kubera inka bahawe muri girinka.
Yagize ati ”Inguzanyo tuzayishyura neza kuko inka twahawe inyinshi zirakamwa tukagurisha amata, abadakama nabo bafumbira imirima yabo bagahinga kijyambere kuburyo batabura ibihumbi bine ku kwezi buri muntu agomba kujya yishyura.”
Muganga w’amatungo w’umurenge wa Kazo, Niyonshuti Aimable avuga ko koko aba borozi bari bakeneye ibiraro by’inka zabo mu buryo bwihutirwa, ariko kuba batabasha guhita babona uko bubaka ibiraro basabye ko bagurizwa bafunguza compte baragurizwa.
Yagize ati ”Aba borozi turabashima cyane kuko bishyize hamwe mu rwego rwo kugirango barusheho gufata neza inka zabo. Bashyizeho ishyirahamwe ndetse banashyira ubwisungane mu kuvuza inka zabo”mituweli y’ubuzima y’amatungo” ni intambwe nziza.
Umunyamabanga nshingwabikorwa w’umurenge wa Kazo ,Buhiga Josue,yashimye aba borozi bashinze cooperative ,anabizeza ko bazafashwa muyindi mishinga ibyara inyungu mu kuba babona inguzanyo.
Umucunga mutungo w’umurenge SACCO ya Kazo, Habimana Josue, avuga ko umurenge SACCO wabo ukorana n’abahinzi n’aborozi ubaguriza mu kubona ifumbire yo guhinga ndetse ngo n’aborozi bafashijwe mu kubaka ibiraro binyuze mu nguzanyo babaha.
Inguzanyo ingana na miliyoni ebyiri n’ibihumbi 700 bahise baguramo amabati yari yazanwe na rwiyemezamirimo ,andi bakazayakoresha mu gukora indi mirimo yo kubaka ibiraro.


c: text/html

text:
Aug 26, 2016 admin Inyigisho zanditse 0
Gal.6:7-8 “Ntimuyobe: Imana ntinegurizwa izuru, kuko ibyo umuntu abiba ari byo azasarura.
Ubibira umubiri we muri uwo mubiri azasaruramo kubora, ariko ubibira Umwuka muri uwo Mwuka azasaruramo ubugingo buhoraho.
Twe gucogorera gukora neza, kuko igihe nigisohora tuzasarura nitutagwa isari.
Nuko rero tugirire bose neza uko tubonye uburyo, ariko cyane cyane ab’inzu y’abizera.”
Muri iyi minsi abigisha bamaze kuba benshi, kandi uko amadini yitwa aya gikristo agenda yiyongera buri munsi ni nako imbuto z’Umwuka zigenda ziba ingume. Abantu bitwaza ijambo rivuga ngo: Umuntu wese uzambaza Izina ry’Uwiteka azakizwa n’andi bisa, bagakora ibyo bishakiye.
Abantu barashaka kwitwa ab’Umwuka ariko bagakora ibya kamere, kandi tubonye ko ubibira mu mubiri afite ibyo azasarura n’ubibira mu mwuka afite ibyo azasarura.
N’igihe Yesu yari akiri hano ku isi, yabonaga ko hari igihe kizagera abantu benshi bagashaka kumwiyitirira kandi bakora ibyo bishakiye , aravuga ati:
.“Mwirinde abahanuzi b’ibinyoma baza aho muri basa n’intama, ariko imbere ari amasega aryana. Muzabamenyera ku mbuto zabo. Mbese hari abasoroma imizabibu ku mugenge, cyangwa imbuto z’umutini ku gitovu? Nuko igiti cyiza cyose cyera imbuto nziza, ariko igiti kibi cyera imbuto mbi. Igiti cyiza ntikibasha kwera imbuto mbi, kandi n’igiti kibi ntikibasha kwera imbuto nziza. Igiti cyose kitera imbuto nziza kiracibwa, kikajugunywa mu muriro.
Nuko muzabamenyera ku mbuto zabo.
Umuntu wese umbwira ati ‘Mwami, Mwami’, si we uzinjira mu bwami bwo mu ijuru, keretse ukora ibyo Data wo mu ijuru ashaka.
Benshi bazambaza kuri uwo munsi bati ‘Mwami, Mwami, ntitwahanuraga mu izina ryawe, ntitwirukanaga abadayimoni mu izina ryawe, ntitwakoraga ibitangaza byinshi mu izina ryawe?’
Ni bwo nzaberurira nti ‘Sinigeze kubamenya, nimumve imbere mwa nkozi z’ibibi mwe.’ (Mat.7 :15:21)
Abantu barashaka kwitwara uko bishakiye, barambara uko bishakiye, ibyitwa isoni nke bamaze kubishyira ku ruhande byose baravanga, ariko bakaniyita ko ari abakristo. Niba ukeneye kumenya imbuto z’Umwuka wareba uko Paulo azivuga:
“Ariko rero imbuto z’Umwuka ni urukundo n’ibyishimo n’amahoro, no kwihangana no kugira neza, n’ingeso nziza no gukiranuka, no kugwa neza no kwirinda. Ibimeze bityo nta mategeko abihana.” (Gal.5:22-23)
Akomeza agaragaza ko Aba Kristo Yesu babambanye kamere, n’iruba n’irari byayo. Niba wumva iby’umubiri aribyo bigukurura kurusha iby’Umwuka, ukaba utarigeze wigishwa ko abakristo bafite uko bitwara, bafite uko bambara, bafite uko bavuga, usabe Imana iguhindurire intekerezo, kuko niba tubeshwaho n’Umwuka tugomba kuyoborwa n’Umwuka.
Niba warigishijwe ko ngo Imana itareba imyambarire yawe n’imyifatire y’ inyuma ku mubiri nk’uko abantu benshi nagiye nganiriza bambwiye ko inyigisho nk’izo iwabo zitakaba, ndagirango umenye ko umuntu agizwe n’ibice bitatu:
Umwuka waturutse ku Mana, ubugingo bugizwe n’intekerezo, ibyifuzo n’ubwenge bwacu, umubiri ugizwe n’igitaka kandi uzasubira mu gitaka. Igihe ukiri hano ku isi, ibyo byose bigomba kuba byejejwe kuko byose Imana ibireba:
“ Imana y’amahoro ibeze rwose, kandi mwebwe ubwanyu n’umwuka wanyu, n’ubugingo n’umubiri byose birarindwe, bitazabaho umugayo ubwo Umwami wacu Yesu Kristo azaza.”
( 1 Tes.5:23)
Bishop NGWABIJE Sylvestre, Umushumba wa CEPEA, Tel.0788746317
happy wheels
Jan 05, 2017 0Share this on WhatsAppAbakora umwuga w’uburaya mu Karere ka Rubavu bavuga ko basanga bidakwiye ko baguma muri uwo mwuga, ariko ko bisanga bakiye abagabo kubera kubura igishoro. Rubavu, ni akarere...
Dec 29, 2016 7
Dec 27, 2016 29
Jan 14, 2017 1Share this on WhatsAppNyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose,...
Jan 10, 2017 0
Jan 01, 2017 0

robotstxt: allowed

filter: keep


text:
Ishyari ni “umubabaro umuntu agira cyangwa umutima mubi umuntu aterwa no kubona undi hari icyo amurusha.” Kimwe n’ikimungu kiri mu mubiri, umuntu ashobora kuganzwa n’ishyari bigatuma ibyishimo bye biyoyoka.
None se bigenda bite ngo ishyari rishinge imizi mu mutima w’umuntu? Twabwirwa n’iki ko turifite, kandi se twarirwanya dute? Umucuruzi ntiyagirira ishyari umukinnyi wa filimi w’icyamamare, ariko ashobora kugirira ishyari mugenzi we w’umucuruzi ugenda atera imbere.
Urugero: aho kugira ngo abategetsi bo mu bwami bwa kera bw’Abaperesi bagirire ishyari umwami, barigiriye undi mutegetsi mugenzi wabo witwaga Daniyeli wari ufite ubuhanga bwihariye. Ikigaragaza ko abo bagabo bari bararakariye Daniyeli cyane, ni uko bacuze umugambi wo kumwica. Icyakora uwo mugambi mubisha warabapfubanye (Daniyeli 6:1-24).
Wabwirwa n’iki ko ufitiye abandi ishyari? Ibaze uti “ese iyo mugenzi wanjye turi mu kigero kimwe agize icyo ageraho biranshimisha cyangwa birambabaza? Ese iyo umuvandimwe wanjye, umunyeshuri w’umuhanga twigana cyangwa umukozi mugenzi wanjye atsinzwe cyangwa agakora ikosa runaka, birambabaza cyangwa biranshimisha?” Niba ku kibazo cya mbere washubije uvuga ko ‘bikubabaza,’ naho ku cya kabiri ukavuga ko ‘bigushimisha,’ waba watangiye kugira ishyari (Intangiriro 26:12-14).
Kugira ngo turwanye ishyari, tugomba kwitoza kwicisha bugufi no kwiyoroshya by’ukuri, kuko bidufasha guha abandi agaciro no kwishimira ibyo bashoboye n’imico yabo myiza. Bibiliya igira iti “Ntimukagire icyo mukorera kwirema ibice cyangwa kwifata uko mutari, ahubwo mwicishe bugufi mu mitima, umuntu wese yibwire ko mugenzi we amuruta”(Abafilipi 2:3). Iyo twumviye iyo nama nziza, tugaragariza abandi urukundo ruzira uburyarya, uwo akaba ari undi muco utuma umuntu agira ibyishimo.
“Twe kwifata uko tutari, twenderanya kandi tugirirana amahari.”- Abagalatiya 5:26.


text:
Luka 10:2 - Arababwira ati"Ibisarurwa ni byinshi ariko abasaruzi ni bake, nuko mwinginge nyir’ibisarurwa ngo yohereze abasaruzi mu bisarurwa bye.
Maze gusoma iki cyanditswe nasanze mu Bwami bw’Imana hari:
1) Ubukene bwinshi bw’abakozi bavuga ubutumwa;
2) Hari ubukene bwinshi bw’abanyamasengesho (abinginzi).
Nibajije niba utashobora kamwe muri aka kazi, kugira ngo ngukangurire kwandikwa mu bakozi bakenewe. Nyir’ibisarurwa afite Igihembo muri ubu buzima no mu buzima buzaza!
Urakenewe cyane mu bagomba gukorera ubwami bw’Imana. Wibuke ko "turi abo yaremye ituremeye imirimo myiza muri Kristo Yesu, iyo Imana yiteguriye kera kugira ngo tuyigenderemo" ( Abefeso 2:10).
Menya neza ko gukorera Imana ari ko kazi Imana ikwitezeho. Niko wakagombye kuba ukora. Ibindi ukora ni ibiraka!
Igihe kizagera ubazwe ibyo wakoze.
Mugire umunsi mwiza mwese!
Dr Fidèle MASENGO, Foursquare Gospel Church Kimironko masengof@yahoo.fr


text:
Umwana na Murumuna we
Umugore w’umuhinzi umunsi umwe yarabyutse afata isuka, imbuto n’abana be babiri umuto w’uruhinja na mukuru we wari agiye kumufasha kurera agahinja mu gihe ari bube ari ku buhinge, n’uko n’isuka ku rutugu baramanuka dore ko umurima bahingagamo wari mu gishanga hafi y’umugezi.
Bagezeyo asasa umusambi afungura n’umutaka arabicaza abwira umukuru ati ”Maze rero kibondo underere umwana neza kandi uramenye ntarire kuko narira ndaguhonda.”
Ubundi umugore si uguhiiiiiinga ! Ubuhinge abugira bugari, arabutakagura reka sinakubwira ubuhinge bugeze kure yumva agasaku k’uruhinja rwe ruboroga, bimurembeje aramanuka asanga wa murezi we yiciriye umwanana w’igitoki arimo arawusimbizaaa, mbese yabyiniriye byacitse, nyina ararakara cyane n’ umujinya mwinshi ahita uwumushikuza maze awujugunya muri wa mugezi amazi awutembana umwana abireba biramubabaza cyane.
Nyina niko kumubaza ati ”Umwana wanjye yahogoye nawe ngo urakinisha ibyo bikanana byawe ubyita abana ?” Nuko aricara aha umwana wariraga ibere arangije asubira mu murima asiga amwihanangirije ati "nongere numve murumuna wawe arira ngo urimo gukinisha ibyo
bikanana urambona."
Asubiye mu murima wa mwana ati " ukuntu nanjye yanjugunyiye umwana wanjye mu mazi reka nanjye mwishyure !"
Kandi erega ubwo uragira ngo umwana yarakinaga ! Reka da ibyo yagambiriye yabigezeho kuko yahise afata murumuna we no mu mazi ngo :
“Dumburi” arasoma ubundi ibye birangirira aho.
Kera kabaye reka nyina azahingure asange umwana mukuru yihimuye.
Related Posts by Categories


text:
1.INAMA ZA MWAMI ALIAS MUGABE DAVID
Sawa rero mugire w.end nziza, ariko inzoga nyinshi no guswera birazirana. bituma umuntu atirinda SIDA. Mwitonde !!
INKURU BISA
Indwara ya Sida
Indwara z'Ibitsina
Inzoga ni Nzobya-Bangambiki
2.NI GUTE NAKWIRINDA KWIKINISHA
kelly
yes Bangambiki umva ndashaka ko wambwira ukuntu nakwirinda ponyoto(kwikinisha)
IGISUBIZO
simba
kwikinisha ifite ingaruka kuko ntabwo wazajya wishimira guswera cg guswerwa niba uri umukobwa bikaba byahungabanye imibanire yawe nuwo mwashakanye cg mugirana imibonano. Kuva rero ushaka kuyireka ugomba kwirinda situation ituma ushaka kuyikora ntabwo byoroshye inama ya mbere ni ukugabanya inshuro uyikora tuvuge mu kwezi ukagenda ugabanya gahoro gahoro. Ikindi nakubwira ibyiza nuko wakora PONYOTO kuruta uko wakwishora mu busambanyi bwazagukururira kabutindi
INKURU BISA
Kwikinisha
Uko Nafashwe Nikinisha
Gutekereza no Kwikinisha
3.KUKI BURI GIHE MBA NSHAKA KWIKINISHA?
Njyewe kuki mba numva nshaka gutinura(kwitina,gutinanga,kwikinisha) buri gihe iyo ndi muri douche no muri toilet?
Bangambiki:Iyo wigeze kwikinisha ho akenshi iyo urebye imboro yawe cyangwa igituba cyawe wiherereye kandi udaheruka gusohora cyangwa uheruka gusohora wumva ushaka kwikorakora no kwikinisha. Akenshi umuntu ujya wikinisha iyo ari wenyine yumva ashaka kubikora. Uramutse udashaka kwikinisha wakwirinda gutinda ahantu nk'aho habikwibutsa. Usibye ko kwikinisha nta kibazo bitera keretse ahari kurenza urugero no kumva bikumwaje.Soma inkuru zirambuye ku kwikinisha hano.
INKURU BISA
1.Isomo ryo Kwikinisha ku Bagore n'Abakobwa
2.Kwiknisha:Gushimishwa n'Igitsina Ntawe Mufatanyije!
3.Ibitekerezo ku Kwikinisha
4.Mbese Kwikinisha Birababaza?
4.KUKI HARI ABANTU BASOHORA VUBA ABANDI BAGATINDA
SEKUTURE 'Kuki hari abasohora vuba nabatinda agusohora haba ibanga muri ibyo bintu twese nduhuriraho?
Bangambiki:SEKU, abantu bamwe basohora vuba abandi bagatinda gusohora abandi ntibasohore. Biterwa n'umuntu. Kwihuta gusohora si byiza kuko bituma udashimisha umukunzi wawe kandi biterwa n'ibintu byinshi ushobora gusanga mu hano. Gutinda gusohora no kudasohora nabyo wabibonera igisubizo kuri hano.
INKURU BISA
1.Ndaswera Ariko Sinsohora
2.Kuki Nsohora Vuba?
3.Gusohora kw'Abagabo
4.Gusohora kw'Abagore
5.Kuki Abagore Batinda Gusohora?
6.Ndaswera Ariko Sinsohora
5.KUKI NTEKEREZA GUSWERANA N'UMUKUNZI
Bangambiki: Nta gitangaza kirimo. Iyo umuntu akunda undi ashobora kurota bahuza igitsina cyangwa akirirwa amwifuza.
INKURU BISA
1.Urukundo ni iki?
2.Amoko 5 y'Urukundo
3.Urukundo-Amayobera 6 y'Urukundo
4.Kurambagiza no Guhuza Ibitsina
6.KUKI NTEKEREZA UMUKUNZI UMUTIMA UKADIHA
Kuki iyo ntekereje Clementine numva umutima udishye cyane nkagira ubwoba yaba se yarandoze?
Bangambiki:Oya ntiyakuroze. Ahubwo mushobora kuba mukundana cyane. Abantu benshi bibabaho. Keretse niba uzi ko mudakundana, nibwo wakwibaza ibindi.
INKURU BISA
1.Urukundo ni iki?
7.MFITE IMBORO NTOYA
WILLY
MFITE IMBORO NTOYA ARIKO IYO IFASHE UMUREGO IBA NINI NONESE UBWO SIMFITE IKIBAZO ?NKENEYE INAMA ZANYU
IGISUBIZO
simba
Willy rwose humura guswera ni mu mutwe ibya size(ubunini cg ubuto) ntaho bihuriye ariko se ubundi iyo itashyutswe iba ireshya ite? Naho se iyo yashyutswe?
Bangambiki:
uti"iyo nshyutswe iba nini."Uri muzima rwose ubunini bw'imboro ni ikibazo kiba mu mutwe ahanini kandi iyo ukitayeho kiraguhungabanya. Guswera kandi si imboro nini.
INKURU BISA
1.Ntukeneye Imboro y'Indengakamere
2.Mbese Nakongera Ubunini bw'Imboro y'Imboro Yanjye?
3.Mbese Imboro Nini Nibwo Bugabo?
4.Mfite Akaboro Gato
8.UMUGORE ASOHORA AMASOHORO AMEZE ATE
DOGE arabaza"umukobwa nawe asohora amasohoro amaze nkanyumugabo cg kunyara niko gusoha"
IGISUBIZO:Umugore ntasohora amasohora, isohora ibintu bimeze nk'amazi yo mu bwoko bw'inkari. Ntabwo asohora amasohora tuzi nk'ay'abagabo


text:
Iki gikorwa cyitiriwe iri huriro, cyabaye ku wa Gatandatu tariki ya 3 Ukuboza 2016 i Bruxelles mu Bubiligi.
“Nshuti Modeling” ni ihuriro ryatangiye muri 2014 rishinzwe n’umunyarwanda Hervé Crédous w’imyaka 28 utuye mu Bubiligi.
Mu kiganiro na IGIHE, Hervé Crédous yavuze ko iri huriro yashinze rigamije guteza imbere impano zifitwe n’abasore n’inkumi b’Abanyarwanda muri rusange.
Ati “Dushaka ko izo mpano bagira aho bazihuriza haba mu bitekerezo cyangwa mu bikorwa. Abantu dukorana nabo benshi ni ba rwiyemezamirimo, ari nayo mpamvu mu rwego rwo guha agaciro bamwe muri bo bakoze ibikorwa by’intagarugero, twashyizeho igikorwa cyo kubashimira mu ruhame. Ibi kandi bituma urundi rubyiruko rubagwa mu ntege ruboneraho mu gukomeza umurava w’ibikorwa byiza biranga umunyarwanda muri iki gihe tugezemo haba mu mahanga cyangwa mu Rwanda.”
“Ni n’uburyo kandi bwo guhura tukaganira mu busabane twungurana ibitekerezo no kumurikira abatugana ibikorwa tumaze kugeraho n’ibyo twifuza kugeraho dufite mu mishinga, tugahanahana amakuru.”
Iki gikorwa kibaye ku nshuro ya mbere ariko abagitegura bavuga ko kizaba ngarukamwaka n’imitegurire yacyo ikazajya igenda ihinduka bitewe n’imbaraga zizajya ziyongera. Bavuga kandi ko bateganya kucyagura kikarenga imbibi z’u Bubiligi kikagera no mu Rwanda.
Hervé Crédous ati “Hano, mu banyarwanda hari ibikorwa byinshi cyane; twararebye dusanga habura ikintu hagati yacu nk’urubyiruko cyo gushima ibyakozwe nkuko bikorwa mu bandi banyamahanga kandi bo bataturusha gukora ibyiza byinshi. Burya nta kintu cyiza nko kubona uwakoze neza ukabimubwira kandi ukabimushimira, bimwongerera imbaraga n’icyizere kandi bigafasha benshi.”
Amafoto: Jessica Rutayisire


text:
Uburaya bwiganje mu bangavu bo mu gace ka Kilifi ho muri Kenya, buri kuzamura umubare w’abatwara inda zitateguwe, ibi bishobora no kugaragara hano iwacu cyane cyane mu bihe by’ibiruhuko ku banyeshuri.
Mu bakora ibi, usangamo umubare munini w’abanyeshuri n’abaritaye utibagiwe n’abanyeshuri bo muri za kaminuza zitandukanye, ariko se ibi biterwa n’iki? Turifashisha ubushakashatsi bwakorewe muri aka gace ka Kilifi muri Kenya.
1. Ibiribwa
Aha Kilifi bari ibihe by’amapfa ku buryo byabaye impamvu(...)
Uburaya bwiganje mu bangavu bo mu gace ka Kilifi ho muri Kenya, buri kuzamura umubare w’abatwara inda zitateguwe, ibi bishobora no kugaragara hano iwacu cyane cyane mu bihe by’ibiruhuko ku banyeshuri.
Mu bakora ibi, usangamo umubare munini w’abanyeshuri n’abaritaye utibagiwe n’abanyeshuri bo muri za kaminuza zitandukanye, ariko se ibi biterwa n’iki? Turifashisha ubushakashatsi bwakorewe muri aka gace ka Kilifi muri Kenya.
1. Ibiribwa
Aha Kilifi bari ibihe by’amapfa ku buryo byabaye impamvu yatumaga abana bishora mu kwicuruza kugira ngo babone abaramuko. Ikibabaje cyane ni uko biguriishaku bantu bakuze mbese bababyara,
2. Amacumbi
Abanyeshuri mu mashuri makuru bakora uburaya kugirango babone uburyo bw’imibereho. Iyo bigeze ku bibana, biba byoroshye kuko nta wuba ubagenzura kandi bikanarushaho kuba bibi kubera banakenera ayo kwishyura ababacumbikiye.
3. Amafaranga y’ishuri
Benshi muri abo, ni ababa biga ku manywa aho usanga ku mugoroba bajya gushaka amafaranga bikarangira babuze intaman’ibiziriko kubwo gutwara inda zitunguranye
4. Ibibzo by’ubuzima
Stephen Abare, umuyobozi mu by’uburezi muri kariya gace yavuze ko abangavu bahura na twinshi bakenera mu buzima, bityo rere ngo iyo hatabayeho kwihangana no gushishoza, usanga barahindutse ibicuruzwa ku bagabo bafite agafaranga.
Tugarutse aha iwacu, ubwo Muhabura.rw iheruka gusura kimwe mu bigo by’amashuri hano mu mujyi wa Kigali, umwe mu bangavu yatubwiye ko ngo biba byiza muri ibi biruhuko nk’ibi twegereje abanyeshuri baba bakwiye gushaka icyo bakora mu rwego rwo kwima umwanya abashobora kubagwisha mu bishuko.
Yanditswe na Lucky van Rukundo/Muhabura.rw


text:
ven.
07
sept.
2012
ISOMO RYA MBERE
Isomo ryo mu ibaruwa ya mbere Mutagatifu Pawulo Intumwa yandikiye Abanyakorinti (1 Kor 7, 25-31)
Bavandimwe, 25ku byerekeye ingaragu n’inkumi nta tegeko rya Nyagasani mbafitiye ; ahubwo ndabagira inama y’umuntu wagiriwe impuhwe na Nyagasani kandi ukwiye kwizerwa. 26Ibyiza ni uko baguma uko bameze, kubera ingorane zo muri iki gihe. Rwose ndabona ko ibyiza ari uko umuntu yakwigumira uko ameze. 27Mbese usanganywe umugore ? Witandukana na we. Mbese nta mugore washatse ? Wigira uwo ushaka. 28Nyamara niba umushatse nta cyaha ukoze ; n’umukobwa aramutse ashyingiwe nta cyaha aba akoze. Ariko abo ngabo bazahura n’ingorane z’urudaca, ari zo nifuzaga kubarinda. 29Mbibabwire rero bavandimwe, igihe kirabashirana. Aho bigeze, abafite abagore nibabeho nk’aho batabigeze ; 30abarira bamere nk’aho batarira ; abanezerewe bamere nk’aho batanezerewe ; n’abacuruza bamere nk’aho nta cyo batunze ; 31n’abakoresha iby’iyi si ntibagatwarwe na byo, kuko imisusire y’iyi si ihita bwangu.
ZABURI (Zab 45 (44), 11a.12, 14-15a, 15b-16, 17a.18)
Inyik/ Hahirwa uwumva icyo Roho abwira za Kiliziya.
Umva mukobwa, itegereze maze utege amatwi :
umwami azabenguka uburanga bwawe !
Ni we mutegetsi wawe : emera upfukame imbere ye !
Umukobwa w’umwami nguyu atungutse arabagirana,
yarimbanye umwambaro utatse zahabu ;
bamuhingutsa imbere y’umwami bamutatse !
Ahagerana n’abakobwa bagenzi be bamuherekeje,
babinjiza mu ngoro y’ibwami,
batambagirana ibyishimo n’ubwuzu.
Abahungu bawe ni bo bazasimbura ba sogokuruza,
maze nzarate izina ryawe mu mbyaro zose,
n’imiryango izagusingize ubuziraherezo.
IBANGONDIRIMBO RIBANZIRIZA IVANJILI (Mt 5, 12)
Alleluya Alleluya.
Nimwishime kandi munezerwe,
kuko ingororano yanyu izaba nyinshi mu ijuru !
Alleluya.
IVANJILI
+ Luka (Lk 6, 20-26)
Muri icyo gihe, Yezu yari ahagaze mu kibaya maze imbaga y’abantu iramukikiza. 20Nuko yerekeza amaso ku bigishwa be, maze aravuga ati « Murahirwa mwe abakene, kuko Ingoma y’Imana ari iyanyu. 21Murahirwa mwe mushonje ubu, kuko muzahazwa. Murahirwa mwe murira ubu, kuko muzaseka. 22Murahirwa igihe cyose abantu babanga, bakabaca, bakabatuka, bakabahindura ruvumwa babaziza Umwana w’umuntu. 23Icyo gihe muzishime kandi munezerwe, kuko ingororano yanyu ari nyinshi mu ijuru. Nguko uko ababyeyi babo bagenzerezaga abahanuzi. 24Ariko muragowe mwe bakungu, kuko mwashyikiriye imaragahinda yanyu. 25Muragowe mwe mwijuse ubu, kuko muzasonza. Muragowe mwe museka ubu, kuko muzarira mukaganya. 26Muragowe igihe cyose abantu babavuga neza, kuko ari uko ababyeyi babo bagenzerezaga abahanuzi b’ibinyoma. »


text:
ven.
26
oct.
2012
ISOMO RYA MBERE
Igitabo cy'Umuhanuzi Yeremiya (Yer 31, 7-9)
7Uhoraho avuze atya: Nimuvugirize Yakobo impundu z'ibyishimo, nimwakirane amashyi y'urufaya umutware w'amahanga! Nimwiyamire, mwishime mugira muti «Uhoraho yakijije umuryango we, agasigisigi ka Israheli!»
8Nzabavana mu gihugu cyo mu majyaruguru, mbakoranye mbakuye mu mpera z'isi. Muri bo hari impumyi, ibirema,abagore batwite n'abaramutswe, bose bagarutse hano ari imbaga nyamwinshi. 9Baje barira, bantakira ngo 'Tubabarire'; maze mbajyana mu bibaya bitemba amazi, banyuze mu nzira iboneye, aho batazatsikira. Ni koko ndi umubyeyi wa Israheli, Efurayimu ni we buriza bwanjye.
ZABURI (Zab 126 (125), 1-2b, 2c-3, 4-5, 6)
Inyik/ Uhoraho yadukoreye ibintu by'agatangaza,
none twasazwe n'ibyishimo!
Igihe Uhoraho agaruye i Siyoni abari barajyanywe bunyago,
twabanje kugira ngo turi mu nzozi !
Ubwo umunwa wacu wuzura ibitwenge,
n'ururimi rwacu rutera indirimbo z'ibyishimo.
Nuko mu mahanga bakavuga bati
«Uhoraho yabakoreye ibintu by'agatangaza!»'
Koko Uhoraho yadukoreye ibintu by'agatangaza,
ni yo mpamvu twasazwe n'ibyishimo!
Uhoraho, cyura amahoro abacu
bajyanywe bunyago,
ubazane nk'isumo y'amazi atembera mu butayu.
Ni koko, umuhinzi ubibana amarira,
asarurana ibyishimo.
Uko agiye agenda arira, yitwaje ikibibiro
cy'imbuto.
Yagaruka akaza yishimye, yikoreye imiba y'umusaruro.
ISOMO RYA KABIRI
Ibaruwa yandikiwe Abahebureyi (Heb 5, 1-6)
1Bavandimwe, umuherezabitambo mukuru wese atorwa mu bantu, kandi agashyirirwaho gufasha abantu mu mubano wabo n'Imana; ashinzwe guhereza amaturo n'ibitambo bihongerera ibyaha. 2Ubwo na we ari umunyantege nke muri byinshi, ashobora kumva abatarasobanukirwa bagihuzagurika; "kandi nk'uko atambirira ibyaha by'imbaga, na we aboneraho guhongerera ibye bwite. 4Nta wiha ubwe bwite icyo cyubahiro, ahubwo gihabwa uwo Imana ibihamagariye kimwe na Aroni.
5Mbese nk'uko Kristu atihaye ubwe iryo kuzo ryo kuba Umuherezagitambo mukuru, ahubwo akaba yararihawe n'Uwamubwiye ati «Uri umwana wanjye, ni jye wakwibyariye uyu munsi»; 6kimwc n'uko avuga ahandi ati «Uri umuhereza-gitambo iteka ryose, wo mu cyiciro cya Malekisedeki.»
IBANGONDIRIMBO RIBANZIRIZA IVANJILI (Lk 1, 68.79)
Alleluya Alleluya.
Nihasingizwe Nyagasani Imana yacu:
abatuye mu mwijima yababengeranishijeho urumuri rwe.
Alleluya.
IVANJILI
+ Mariko (Mk 10, 46b·52)
Muri icyo gihe, 46bYezu agisohoka muri Yeriko ari kumwe
n'abigishwa be n'imbaga y'abantu benshi, umuntu w'impumyi witwaga Baritimeyo mwene Timeyo, akaba yari yicaye
iruhande rw'inzira asabiriza. 47Yumvise ko ari Yezu w'i Nazareti,
atera hejuru ati «Yezu, Mwana wa Dawudi, mbabarira!» 48Benshi baramucyaha ngo aceceke, ariko we arushaho gusakuza ati «Mwana wa Dawudi, mbabarira!» 49Yezu arahagarara aravuga ati «Nimumuhamagare.» Bahamagara iyo mpumyi barayibwira bati «Humura, haguruka dore araguhamagaye.» 50Ajugunya igishura cye, ahaguruka bwangu asanga Yezu. 51Yezu aramubaza ati «Urashaka ko ngukorera iki?» Impumyi iramusubiza iti «Mwigisha, mpa kubona!» 52Yezu aramubwira ati «Genda, ukwemera kwawe kuragukijije.» Ako kanya arahumuka, maze akurikira Yezu.


text:
Rulindo: Hashojwe icyiciro cya mbere cy’urugerero rw’inkomezabigwi
Ku wa 01/04/2016, hirya no hino mu Karere ka Rulindo hashojwe icyiciro cya mbere cy’urugerero rw’inkomezabigwi z’abanyeshuri barangije 2015.
Iki cyiciro cya mbere cyatangiye 29/01/2016 kikaba cyasoje uyu munsi ku wa 01/04/2016 cyari kigizwe n’abanyeshuri 1339 barangije amashuri yisumbuye mu mwaka wa 2015 baturuka mu Mirenge 17 igize Akarere ka Rulindo, aho bagenda bakora ibikorwa bitandukanye.
Umuyobozi ushinzwe imyigire mu Karere ka Rulindo, akaba yari umuyobozi w’Akarere w’umusigire muri iki gihe Bitunguramye Diogene, yibukije abanyeshuri bari mu itorero guhuza ubumenyi bavana mu ishuri n’imirimo y’amaboko, bagakunda umurimo bagakura amaboko mu mifuka badategereje kuzakora mu biro gusa.
Yagize ati “Muharanire gukunda Igihugu mugikorere, muharanire kwigira ndetse no kwihesha agaciro, kuko wakunda Igihugu utagikunda uri Umunyarwanda, ni yo waba umukire gute ukajya muri Amerika uzakomeza witwe Umunyarwanda, tugomba kugikunda tugatandukana n’abayobozi bahozeho bigishaga amacakubiri yakuruye Jenoside yakorewe abatutsi muri Mata 1994â€
Ushinzwe guhuza ibikorwa by’Itorero n’ubukangurambaga mu Karere ka Rulindo Asaba Gahima Emmanuel yavuze ko buri munyarwanda asabwa kuba intore; nk’Intore z’abanyeshuri ko bagomba kuba umusemburo w’impinduka nziza aho batuye aho banyura n’aho ariho hose.
Akomeza avuga ko mu bikorwa bakora harimo ubukangurambaga n’imirimo y’amaboko byose bifitiye inyungu abaturage n’Igihugu harimo kubigisha gusoma, isuku, kurwanya imirire mibi, kubakira abatishoboye, kubafasha kubaka no gutera imboga mu turima tw’igikoni, n’ibindi.
Uwari uhagarariye abanyeshuri bari ku rugerero mu Murenge wa Mbogo Sibomana Dieudonne,Yagize ati “Twubakiye abatishoboye 2 ubwiherero, twateye ibiti 350 ku muhanda wa Bukoro- Rurenge, twakoze ubukangurambaga ku isuku n’isukura, kuri Mituweli, ndetse twanakanguriye abaturage kuzitabira ibiganiro bijyanye n’icyunamo.
Urubyiruko rw’intore z’abanyeshuri inkomezabigwi ziri ku rugerero zasabwe kuzitabira ibiganiro mu gihe cy’icyunamo cyegereje bagasobanukirwa neza n’amateka yaranze Igihugu, bakirinda amacakubiri kugira ngo hatazongera kubaho Jenoside cyangwa ikindi kibi icyo ari cyo cyose cyahungabanya Abanyarwanda. Icyiciro cya Kabiri bazagitangira kuwa 22/04/2016 kizasoze kuwa 24/06/2016.
Tag for promotion: Students who were in Civic education training known as Itorero finished in different corners of Rulindo District


text:
Imana ibasha kukugarurira ibyo wanyazwe
Yobu 20:15 “Ubutunzi yabumize bunguri kandi azaburuka, Imana izabuhubuza mu nda ye”
Imana ishimwe cyane, iduhaye undi munsi akaba ari amahirwe twongeye kugirirwa kugira ngo, twongere twishimire ibyo yaremye, imirimo yayo kandi tunatunganye ibyo tugomba gutunganya.
Hari byinshi abantu banyazwe haba mu buryo bw’umwuka ndetse no mu mubiri. Ibyo byakugizeho ingaruka. Kuko iyo unyazwe ubutunzi bwo mu mwuka ugwa mu ntege nke, ibyaha bikinjira, ibyo waneshaga bikakunesha, ukajya mu murimo w’Imana wiganyiriza ndetse byarimba ukagwa burundu. Ariko nkuzaniye inkuru nziza kuko Imana ibasha kukugarurira bya bihe byo gusenga, byo kunesha, byo kwihangana, byo kwizera , halelua byo kuba mu mwuka. Kuko ubutunzi bwawe satani n’abadayimo barabumize ariko Imana ivuganye nawe ngo ibuhubuje munda ye, amina.
Hari abanyazwe ubutunzi bwo mu mubiri, bagakora ariko ntibagira ikintu bashyikaho, konti zabo zihora buri gihe nta kintu kujyaho ngo bigaragare, inyatsi yinjiye mu rugo iwawe, ibikoresho birameneka umusubirizo, ngayo amatasi, telemusi byamenetse, inyatsi igera mubyo ukora, urakora ariko ubuzima ntibuhinduka, Imana ivuganye nawe muri iki gitondo. Yeremia 33:2 “uku niko Uwiteka avuga ariwe ugira icyo akora, ariwe ukirema akagikomeza, Uwiteka niryo zina rye aravuga ati’ Ntabaza ndagutabara nkwereke ibikomeye biruhije utamenya.’ Umva hari ibikuruhije kandi ukagira ngo niko bisanzwe ariko Imana yo irema igakora ihubuje ibyawe satani yari yarajyanyeho umunyago irabigaruye irabigushyikirije kandi nawe uzibuke gushima ndetseno gutanga kimwe mu icumi kuko Uwiteka ariwe ubikoze. Halelua , ndumva mfashijwe, kuko ibyo Imana ibyo itugambiriyeho ni ibyiza si ibibi kugira ngo itureme imitima. Amena.
Bene data waranyazwe, watakaje byinshi mu buryo bwose cyangwa bumwe mu buryo twavuze hano hejuru, Imana ikugarutseho ifite ibambe ndetse n’impuhwe nyinshi cyane, kugira ngo yongere ikubakeho amabuye meza cyane, kandi iyavuze ngo nzaguha ubutunzi buri mu mwijima n’ibintu bihishwe ahantu hiherereye (Yesaya 45:3) niyo yo yo kwizerwa kandi no kubikora izabikora. Gira isengesho muri wowe uti Mana naho Abrahamu, Isaka na Yakobo atanzi ariko wowe uranzi, ongera ungarukeho ubutunzi bwanjye bwa mizwe bunguri na satani ubuhubuze mu ndaye maze ubungarurire kuko nziko ushobora byose kandi ntakinasha kurogoya imigambi yawe. Ndagushimiye mu izina rya Yesu Kristo amen.
Imana ibahe umugisha.
Ev.ndagijimana.donath@yahoo.fr


text:
Ikigamijwe ni uguha abayobozi b’ibigo n’abashaka akazi ubushobozi n’ubumenyi bikenewe mu kwihangira imirimo no kubaha ubushobozi ngo bashobore kwishyiriraho ibigo byabo by’ubucuruzi.
- Guha abashaka kwikorera ku giti cyabo, cyane urubyiruko urutonde rw’imishinga ko kubaha ubushobozi bwo kuyishira mu bikorwa
- Gusuzuma ubushobozi bw’abikorera ku giti cyabo n’abahanga imishinga mu bijyanye no kuyicunga
- Gushyigikira ibigo byagaragaje imishinga ifite amahirwe yo kubyara inyungu
- Kugenzura, gusuzuma no gukurikirana imishinga yatangiye gukora
- Kugira inama no gutanga ubufasha mu itangizwa ry’imishinga
- Gukurikirana ibikorwa by’imishinga mu myaka itatu ya mbere


text:
ven.
19
oct.
2012
Nyuma yo guhabwa ubutumwa mu mpera z’ukwezi kwa Nzeri 2012 n’Umwepisikopi, Abapadiri ba Diyosezi bitabiriye umwiherero ku gasozi keza ka Rebero ya Kigali, muri « Foyer de Charité », kuva tariki ya 7 kugeza tariki 12 Ukwakira 2012, ukaba warayobowe na Padiri Pierre Claver NKUSI, umuyobozi w’urwo rugo. Byari kandi uburyo bwo gutangiza umwaka w’ikenurabushyo muri Diyosezi ya Byumba, 2012-2013.
Insanganyamatsiko y’uwo mwiherero yari Umusaseridoti urangwa n’ukwemera (Vivre sacerdotalement la foi). Ibiri amambu, uyu mwaka Papa Benedigito wa XVI yawise umwaka w’ukwemera mu rwandiko yise « Porta Fidei », Irembo ry’Ukwemera, ukaba warafunguwe ku mugaragaro tariki 11 Ukwakira 2012, ukazasozwa n’umunsi wa Kristu Umwami mu 2013.
Dore ingingo z’ingenzi zagarutsweho muri uwo mwiherero :
1) Abakurambere bacu mu kwemera: Aburahamu, Musa, Dawudi.
2) Ukwemera kw’Abahanuzi : Eliya, Izayi, Yeremiya na Zakariya.
3) Ukwemera kwa Yobu.
4) Ukwemera kwa Yezu.
5) Ukwemera kwa Bikira Mariya.
6) Ukwemera kw’Intumwa Petero, Pahulo na Yakobo.
7) Ukwemera mu bihe bya kera (Antiquité), Ibihe byo Hagati(Moyen-Age), Ibihe Bishya (Temps Modernes), Ibihe by’Ubu (Epoque Contemporaine).
8) Amasakaramentu n’Isengesho bigaragaza kandi bikuza ukwemera .
Ukwemera ni umugenzo mboneza-Mana (Vertu théologique), kukatubera ishingiro ry’ibyo twizeye, kukatubera n’icyemezo cy’ibitagaragara (Heb 11).
1) Abakurambere bacu mu kwemera: Aburahamu, Musa, Dawudi. ABURAHAMU yagaragaje ukwemera kwe yemera kuva mu gihugu cye, gusiga bene wabo, gusiga ibye ngo ajye mu gihugu Imana izamwereka (Intg12, 1.4). N’umusaseridoti asiga indeka y’ iwabo, akarere ke, abe, akaba ingarigari n’umwihariko wa Nyagasani.
MUSA n’ubwo yibonagaho inenge yo kutavuga neza, yemeye kuba igikoresho cy’Imana. Imaze kumubonekera mu gihuru cyaka no kumuhishurira izina ryayo (Iyim 3, 14), yamuhaye ubutumwa bwo gukura umuryango wayo mu Misiri, mu nzara za Farawo (Iyim 5-24). Uwemera Imana imukoresha ibirenze ubushobozi bwe.
Umwami DAWUDI n’ubwo yagaraje intege nke (2Sam 11), yagaragaje n’ishyaka (mu yandi magambo ukwemera) afitiye Imana ayiririmbira Zaburi, zaje no kumwitirirwa. Muri ibi bisingizo tuhasanga ubuzima bw’uwemera mu mfuruka zabwo zose. Uwemera usingiza (Zab 8), ushavujwe n’icyaha cye (Zab 50), usaba (Zab 59), wihebye (Zab 35), wiringiye Nyagasani mu buzima bwe (Zab143).
2)Ukwemera kw’Abahanuzi : Eliya, Izayi, Yeremiya na Zakariya.
Umuhanuzi ELIYA agaragaza ukwemera mu bitangaza akorera abanyamahanga nk’umukecuru w’i Sareputa (1 Bami 17,7); ukwemera kwe kumutera kwiringira Imana akanesherezwa na yo. Ku musozi wa Horebu, Imana yamwajije abahanuzi b’ibinyoma (1 Bami 18,20), ihana kandi Akabu na Jezabeli baribahohoteye umukene (1 Bami 21,17).
Umuhanuzi IZAYI yibutsa Abayisraheli ko bagomba kwiringira Imana yonyine aho kwiringira imbaraga za muntu n’abanyamaboko (Iz 8, 11). Ahanura ko umwari agiye gusama inda akazabyara Emanuweli (Iz 7,14) uzaba wuzuye umwuka w’Uhoraho (Iz 11,2).
Umuhanuzi YEREMYA wari umusaseridoti akaba n’umuhanuzi yaranzwe, atotezwa aka Yezu azira ko abwira bene wabo ukuri, ariko akomera ku kwemera ntiyagamuruzwa(Yer 11,18).
Umuhanuzi ZAKARIYA we avuga umwari wa Siyoni uzabyara uzategeka amahanga yose.
3) Ukwemera kwa YOBU : Umwigisha wacu ageze kuri Yobu yagize ati : “Il faut réhabiliter l’image de Job”. Mu yandi magambo yavugaga ko igitabo cya Yobu hari abagifata nk’igitabo cy’amaganya no kwiheba, bashaka kuvuga ko Yobu ari urugero rw’umuntu ubabaye, wihebye (Yobu 3). Nyamara Yobu ni urugero rw’umuntu wiringiye Imana ye mu bibi no mu byiza, tukabibona aho agira ati : « Twemera ibyiza nk’impano y’Imana kuki tutakwakira n’ibyango nk ‘impano y’Imana ? Imana yarampaye, Imana yarisubije ; izina ryayo nirisingizwe ()». Ukwizera k’umusaseridoti, k’uwa Kirisitu, k’uwemera, ntakigomba kuguhungabanya, ari ibyago, ari inzara ,ari urupfu, nta kigomba kudutandukanya n’urukundo rw’Imana.
4) Ukwemera kwa YEZU : Yezu yagaragaje ko agomba kuba mu nzu ya se (Lk 2,49), kandi ko afitiye ishyaka ingoro y’Imana ». Imana ubwayo imutangira ubuhamya ivuga ko ayizihiye (Mk1,11). Yezu afite ububasha (Mk 1,12 ), yirukana amashitani (Mk 3,20) kandi azura abapfuye (Yh 11), bityo akagaragaza ko akwiye kwemerwa nk’Imana ; ni Imana kimwe na se( Yoh1,1). Ku musaraba, nta bwo ububabare bumutera kwiheba n’ubwo bumutera kubira ibyuya by’amaraso, afite ibyiringiro kuko ari kumwe na se (Mt 27, 46). Yezu yavutse ku mwari Mariya ku bubasha bwa Roho Mutagatifu.
5) Ukwemera kwa BIKIRA MARIYA : Bikira Mariya ahanurwa mu gitabo cy’Intangiriro (Intg 3,15) nk’uzajanjagura umutwe wa ya nzoka yashutse Muntu wa mbere (Intg 3,1), nk’uzabyara Emmanweli (Iz 7,14), nk’umwari wa Siyoni (Za 9,9 ; So 3,4). Ukwemera kwe (Fiat= que [ta volonté ]soit faite) ntabwo ari uguhebera urwaje (fatalité) cyangwa kwemera buhumyi ibyo abwiwe (automatisme), ahubwo ni ukwirundurira uwaguhanze ngo ukore ugushaka kwe ; n’umupadiri, uwihayimana yiyegurira Nyagasani yiringiye ko azamutabara mu mage no mu byishimo mu butumwa bwe. Intumwa Pahulo Mutagatifu igaruka kuri Bikira Mariya igira iti : « Imana yohereje Umwana wayo avuka ku mugore kandi avuka agengwa n’amategeko kugira ngo arokore abagengwa n’amategeko (Ga 4,4-5).
6) Ukwemera kw’Intumwa Petero, Pahulo na Yakobo: Yezu amaze gutora intumwa ze (Mt 4,18-24) yarazitumye aziha n’ububasha (Mt 10,1-4). Petero, umutware w’intumwa yagaragaje ukwemera kwe yemeza ko Yezu ari Umwana w’Imana nzima (Mt 16, 16). Intumwa zagombaga gukomeza ubutumwa bwa Yezu zihamya ukwemera. Imbaraga, umuhate n’ubuzima bwazo ni byo byateraga abigishwa ba mbere kwakira no gushyira mu bikorwa inyigisho za Yezu (Intu 2,42-47), kwihanganira ibigeragezo no kwemera kwicwa (Int 7, 60), bazira uwo bemeye. Yakobo avuga ko ukwemera kutagira ibikorwa kuba kwarapfuye (Yak 2, 26), Pahulo yandikira Abatesaloniki yabibukije ko bagomba gutungwa n’ibivuye mu maboko yabo, yiyama abivanga muri byose nta na kimwe basohoza (2 Tes 3,11).
7) Ukwemera mu Bihe bya Kera (Antiquité chrétienne): Ibihe bya Kera byaranzwe n’ibitotezo byarangiranye n’ingoma y’umwami Konstantino wemeye ko buri muntu afite uburenganzira bwo kujya mu idini ashaka, nyuma ubwe afashijwe n’umugore we, aza kuyoboka ubukristu. Bityo Kiliziya iva mu bwihisho (Eglise des catacombes, des persécutés), iba Kiliziya igibwamo n’ubishatse, kugeza n’aho iba Kiliziya izayobora abantu mu mitekerereze no mu bikorwa byabo mu bihe bizakurikira. Nyamara kubera kwitabirwa n’abantu b’ingeri nyinshi, n’inyungu bigeretse, haje kubaho abashaka gukomeza umuhate waranze abakristu ba mbere, babaho mu budahemuka , mu gushakashaka Imana no kwirinda kwirundurira isi n’ibyayo. Abo baje kwitwa Abamonaki (les moines). Kubaho mu busugi n’ubumanzi (virginité et chasteté ), mu kumvira (obéissance) no mu bukene (pauvreté), ababikoraga bumva ko ari uburyo bwo gupfira Kiristu bemeye (le martyre de sang).
Ibihe byo Hagati (Moyen-Age) : Ibi bihe byaranzwe n’iyimikwa ry’ubukristu. Muri ibyo bihe, Kiliziya yarayobotswe, iyobora abantu mu kwemera, mu mico, mu buhanga ndetse no muri politiki cyangwa imiyoborere. Nyamara byaje kurangizwa n’amavugurura (Réforme) rimwe na rimwe yamennye amaraso, abakristu bicamo ibice. Muri ayo mavugurura, hagaragaye cyane uwitwa Luteri (Luther) waje gushyigikirwa n’abashakaga kwikoma no kwigomeka ku buyobozi bwa Papa. Havuka ubuporotesitanti. Nyamara nk’uko Umunyarwanda yabivuze, « Byago ntukabure byago ntugahore », Kiliziya yaje kwivugurura ikoresheje Konsili ya Lataranti(Concile du Latran). Maze abahanga nka Karoli Boromewo (Charles Borromée) na Inyasi wa Loyola(Ignace de Loyola) bavugurura inyigisho z’abitegura kwiha Imana bakora umurimo wa gisaseridoti. Imyigirize y’iyobokamana iravugururwa. Havuka indi Miryango y’Abihayimana n’ubukristu bwongera gusubirana itoto. Ibyo bihe, mu mpera yabyo hagaragaye, mu bahanga b’icyo gihe, guha uruhare runini ubwenge bwa muntu kurusha ukwemera (le primat de la raison sur la foi, l’humanisme qui tend vers l’illuminisme).
Ibihe Bishya (Temps Modernes) : Ukwemera kongeye kurwanwa, ibihugu byicamo ibice, abakiristu basubiranamo, abategetsi b’Abakiristu bararwanyana,baricana. Ibyo bihe byaranzwe n’imyivumbagatanyo ya politiki yaje gushyitsa ibihugu bimwe ku bwigenge nk’Ubufaransa na Leta Zunze ubumwe z’Amerika).
Ibihe by’Ubu (Epoque Contemporaine ) : Ubuyobozi bwa Kiliziya bukoresheje Inama Nkuru ku rwego rw’isi y’Abepisikopi zabereye i Vatikani (Conciles du Vatican I et Vatican II) maze bugerageza kugarura ibintu mu buryo bwemeza Ubutavuguruzwa bwa Papa igihe asobanura amahame y’ukwemera (l’infaillibilité du Pape) kandi hemerwa n’ikoreshwa ry’indimi gakondo mu mihango ya liturugiya. Twibuke ko mbere ya Vatikani ya kabiri, Misa yasomwaga mu Kilatini n’indirimbo za liturugija zikaba zari ziganje muri urwo rurimi. Kiliziya yakinguriye amarembo amadini akomoka kuri Kiristu ndetse n’Abayisilamu (Œcuménisme), maze ihangana hagati y’amadimi, hagati y’abemera riragabanuka.
Ukwemera kandi kugaragarira mu Masakaramentu, ari byo bimenyesho bitagatifu Kiristu akoresha ngo adutagatifuze muri Kiliziya ye. Kiristu yifashisha umupadiri ngo ukwemera n’ ubukiristu bikomeze kumurikira imitekerereze n’imikorere ya Muntu.
8) Amasakaramentu n’Isengesho bigaragaza kandi bigakuza ukwemera Umuryango w’Imana ari wo Kiliziya ugizwe n’Abakiristu bawimjiramo babikesheje Isakaramentu Batisimu, bakarerwa n’Ukarisitiya, bakavurwa n’ Isakaramentu rya Penetensiya, bityo ukwemera kwabo kugahora kwivugurura kandi kwiyongera. Ibi ntibyashoboka nta Padiri. Padiri na we kandi asabwa kugira ukwemera no kukuvugurura igihe cyose kuko nta wutanga icyo adafite (nemo dat quod non habet). Umupadiri atanga, yigisha ukwemera kwa Kiliziya; agomba rero kukugira na we kandi akakugaburira mu isengesho. Kristu yiha abantu akoresheje ibimenyetso bigaragara bitanga ingabire (les sacrements sont les signes sensibles des grâces invisibles). Padiri ni we ushinzwe gusobanurira abantu ayo Masakaramentu no kuyabaha mu kigwi cya Kiristu. N’ubwo tuzi ko n’Umukristu ari undi Kristu, Padiri ni undi Kiristu ku buryo bwihariye kubera ubutumwa bwihariye afite mu muryango w’Imana ariwo Kiliziya.
Ubuzima bw’ukwemera bukuzwa n’amasakaramentu, bigasagambira mu isengesho. Nk’uko ifunguro ry’umubiri ari igaburo riteguye neza kandi ryuzuye, ifunguro ry’ubuzima bw’ukwemera ni isengesho.
Uwatanze umwiherero yasozereje ku isengesho. Isengesho cyangwa ikiganiro n’umushyikirano hagati y’Imana n’usenga ni ifunguro ry’ubuzima bw’usenga. Isengesho rikuza ukwemera. Twongere twibutse ko ukwemera ari umugenzo mboneza-Mana (Vertu théologique), kukatubera ishingiro ry’ibyo twizeye, kukatubera n’icyemezo cy’ibitagaragara (Heb 11). Twasubije ibibazo bikurikira : Isengesho ni iki (Qui)? Dusenga nde (Qui) ? Kuki dusenga (Pourquoi)? Dusenga dute (Comment)? Dusenga ryari (Où) ? Isengesho ni umushyikirano hagati y’Imana n’usenga. Dusenga Imana, dusenga kugira ngo tubeho, dushimire uwaduhanze. Dusenga turamya, dushimira, dusaba, dutakamba igihe twacumuye (Mt 6,9-13).
Umwiherero wasojwe n’Igitambo cya Misa Abapadiri basubira mu masezerano bakoreye Imana imbere y’Umwepisikopi, igihe bahabwa Ubupadiri.
Padiri Valens NSABAMUNGU,
Paruwasi BUNGWE


text:
Harasabwa ubucukumbuzi mu bihishe mu madini
Amadini arakangurirwa guhindura amatwara akajya atanga amakuru y’ibyo akora, aho ngo hari amwe ahisha itangazamakuru ibyayo ku mpamvu zitandukanye zirimo gutinya ko hagaragara bimwe mubitera umwuka mubi mu bayoboke.
Umuryango wa Bibiliya mu Rwanda ushishikariza amadini kujya agaragariza itangazamakuru ibikorwa byayo, kuko hamwe na hamwe muri yo usanga harimo ibibazo by’ingutu hagati y’ubuyobozi n’abayoboke bayo, rimwe na rimwe bivamo gushwana, itangazamakuru ryakenera gukurikirana ibyo (...)
Amadini arakangurirwa guhindura amatwara akajya atanga amakuru y’ibyo akora, aho ngo hari amwe ahisha itangazamakuru ibyayo ku mpamvu zitandukanye zirimo gutinya ko hagaragara bimwe mubitera umwuka mubi mu bayoboke.
Umuryango wa Bibiliya mu Rwanda ushishikariza amadini kujya agaragariza itangazamakuru ibikorwa byayo, kuko hamwe na hamwe muri yo usanga harimo ibibazo by’ingutu hagati y’ubuyobozi n’abayoboke bayo, rimwe na rimwe bivamo gushwana, itangazamakuru ryakenera gukurikirana ibyo bibazo, rikabihishwa kandi ari inyungu z’abaturage muri rusange.
Abanyamadini bemera ko iyo itangazamakuru ryahageze, hari byinshi bishobora gukemuka.
Musenyeri Rucyahana John ati “Guhindura amatwara ni ikintu gitemba kiva mu bwiza kijya mu bundi, abanyamadini batinya abanyamakuru kubera impamvu zitandukanye . Birashoboka ko amadini aba afite byinshi adashaka kugaragariza itangazamakuru ngo bishyirwe hanze, hakwiriye gusaswa inzobe hakareberwa hamwe icyatuma itangazamakuru ryubakana n’amadini kuruta uko bombi baterana umugongo”.
Akomeza ati “Hari byinshi byiza na byinshi bibi abanyamadini bashobora kuba bakora abantu batamenya, kuko abashinzwe kubimenyesha rubanda (itangazamakuru) ntibabibona kandi bakwiriye kubibona bakabishyira hanze. Iyo ucukuye urwiri ukarushyira ku zuba ruruma, ibyo bintu rero bihishahishwa bikwiriye gucukumburwa bigashyirwa ku zuba bigacanwa”.
Umuryango wa Bibiliya mu Rwanda wahuguye abanyamakuru bo mu Rwanda kutaba fotokopi y’ibyo abandi bavuga, ahubwo ko bagomba kuvuga ibyo bicukumburiye.
Pastieri Gasare Michael, Ushinzwe itumanaho mu Muryango wa Bibiliya mu Rwanda ati “akarusho iyo wizerera Imana mu muco wawe, mu cyo uri cyo, mu gihugu cyawe, ibyo uvuga bikakuvamo ntuvuge iby’abandi, uba ufite umwimerere, ufite uburyohe n’indangagaciro z’abanyamakuru b’abanyarwanda.”
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Mbere yo kuzuza amazi icyuzi, shyira amazi hasi mu cyuzi aho amazi azajya agwa avuye mu ipompo. Ibi bituma amazi atangiza hasi mu cyuzi.
Uzuza icyuzi gahoro gahoro. Pima uko amazi agwa mu cyuzi kugeza uko ubyifuza ukoresheje agatei
Ntabwo ugomba kuzuza cyane icyuzi. Ipompo iyasohora ikoreshwa mu kugabanya arengaho. Amazi yo mu cyuzi ntagomba kugenda kuko agabanya imikurire y’amafi. Amazi yongerwamo kugirango yuzuze ayavuyemo kubera isuri.
Kureba ko nta kibazo mbere yo gushyiramo amafi: reba icyuzi nko mu minsi irindwi kureba ko nta kibazo mbere yo gushyiramo amafi. Rebera ubwiza bw’amazi nyuma yo kuyabikamo.
Kurinda icyuzi: kurinda ni ukubuza udusimba twangiza n’utuyiba. Ibyayakingira bihendutse bishobora kuba bikoze mu gukora akazitiro kanini ku nkengero y’icyuzi cyangwa kubaka uruzitiro ukoresheje imigano.


text:
Muri iyi minsi abantu barazerera bazenguruka ahantu hose bashakisha ijambo ry’Imana. Ugasanga urenze imbibe ujya gushaka ubuhanuzi, ariko ukuri ni uko udakwiriye gutanga ikiguzi kugira ngo wumve ijwi ry’Imana kuko ijwi ry’Imana rya mbere riba mu byanditswe byera byayo(BIBILIYA). Nonese niba n’umuhanuzi Samweli yaragiye kwibeshya, agiye kwimika uwo Imana itari yateguye, ubwo abahanuzi b’ubu bo batajya banasenga bihagije bakwibeshya bingana iki? Ni uko rero tureke gushakira ijwi ry’Imana aho ritari. Ahubwo twimenyere kumva ijwi ry’ Imana ku giti cyacu.
Ikibazo kiriho mu itorero uyu munsi, ni uko dutangirana n’ijambo ry’Imana ariko tugasozanya n’ijambo ryacu ubwacu, kubera ko dushaka ubuzima bworoshye, tudashaka gutegereza, niyo mpamvu dusoza tugiye gushaka ubuhanuzi. Nyamara iyo uri kumwe n’Imana irakwibwirira imbona nkubone, nuko rero ba aho Imana ishaka ko uba.
Ubundi wiga ijwi ry’Imana usoma ibyanditswe. Buri mukristo wese akwiriye kumenya ubushake bw’Imana ariko ntiwamenya ubushake bwayo udasoma ijambo ryayo. Ese mbere y’uko wumvira umuhanuzi wabanje ukumvira ijambo ryayo usoma, Cyangwa ubona mu nzozi, mu bitekerezo, no mu ihishurirwa?
Ikibazo kiriho muri iyi minsi usanga ni iyo Imana ivuze usanga tutabyemera ahubwo tugashaka kubikorera ubugenzuzi dukoresheje ubwenge bwacu.
Intambwe zituma mu buzima bwacu habaho guhinduka:
1. Imana irakuvugisha mu ijambo ryayo
2. Tukayumva (niyo mpamvu dukwiye kumenya uko Imana ituvugisha)
3. Tukabyizera
4. Ugashyira mu bikorwa
5. Ugahinduka
Kandi kumva kwawe bijyana n’ibintu bitatu: a) Imibanire yawe n’uvuga – Imana (Your relationship with God) b) Amateka yacu, aho duturuka, ibyatubayeho, … (our background) c) Uburyo utekereza (Our thinking pattern)
Itandukaniro riri hagati ry’ijwi ry’imana n’irya satani: Akayunguruzo kadufasha kumenya kuyatandukanya, tugasanga mu Abafilipi 4:8.
Amajwi ya Satani arabeshya, arashinja, arasenya, arakwiba, arica, ricira urubanza, iyo uri kumwe n’umuhanuzi w’ibinyoma ntaguha umwanya ahubwo aguhata amagambo.
Ariko ijwi ry’Imana riratwubaka buri gihe, riradukomeza, rirema ibishya, rirayobora, ntabwo ritegekesha igitugu, ritanga ubuzima, rizana urukundo, rizana ibyiringiro, riratuje kandi ritanga umutekano, ryuzuye kwizera, rituyobora kwihana, rizana ubuzima.
#Ibyanditswe: 1 Abami 13:1-8 / Ibyakozwe n’Intumwa 13:9-11 / Yesaya 1: 19-20/ Yesaya 50:4-5 / Abafilipi 4:8
Ap. Michael KIMULI/ Inyigisho kuri Omega Church


text:
Uyu munsi, iyo urebye neza hirya no hino mu matorero akenshi dukunze kwita ay’umwuka cyangwa se ay’abavutse ubwa kabiri, dusanga umubare munini wayo uyobowe n’abapasiteri bavuye mu Itorero rya ADEPR abenshi bikita “Umubyeyi” wabibarutse. Nyamara, bose siko byabahiriye kuko hari ababihubukiye, mbese muri make basohotse badafite umurongo uhamye bari kuzakoreraho.
Aba bandi tugiye kubabwira, byarabahiriye kuko amatorero yabo ageze hejuru kure mu bushorishori. Uyu munsi, tugiye kubagezaho igice cya mbere cy’abapasiteri bavuye muri ADEPR bikabahira, ariko bakibagirwa kugaruka gushimira wa Mubyeyi wabo. Impamvu tuvuga ko bibagiwe, ni uko bo ubwabo akenshi iyo ubabajije uburyo bafata ADEPR , igisubizo kiba kimwe bati “Hari uburere n’indangagaciro twavanye muri ADEPR nubwo Imana yatwaguye ikaduha iyerekwa ryo gutangiza amatorero yacu bwite kugira ngo dusohoze umugambi wayo kuri twe”
Hari inkuru yo muri Bibiliya ivuga ku babembe icumi Yesu yakijije ibibembe byabo, maze baragenda baribagirwa, ariko nyuma hagaruka gushima umwe gusa. Nyamara, kuri aba bapasiteri, nta n’umwe wari wagaruka gushimira wa mubyeyi ku burere ndetse n’indangagaciro yamuvanyeho, zanatumye bamwe mu bayoboke bari muri ADEPR bamukurikira kuko atigeze azitezukaho.
Yari umukristo wo mu Itorero rya ADEPR Nyarugenge ahagana mu 1996. Yavuyemo ajya gushinga Itorero Zion Temple Celebration Center, uyu munsi akaba afite amatorero hirya no hino ku isi, ariko kuva icyo gihe ntiyigeze agaruka gushimira Umubyeyi.
Uru ni urusengero rwa Zion Temple
2. Bishop Rugamba Albert
Yari umukristo wo mu Itorero rya ADEPR, ariko mu 2005 arivamo ajya gushinga irye ryitwa Bethesda Holy Church. Uyu munsi afite amatorero hirya no hino mu gihugu. Afite kandi urusengero rukomeye n’umubare munini w’abakristo biganjemo abavuye muri ADEPR. Nawe ntaragaruka gushimira Umubyeyi.
Uru ni urusengero rw’agatangaza Bish.Rugamba yubatse
rwujuje ibipimo by’igishushanyombonera cy’umujyi wa Kigali.
3. Past Majyambere
Pasiteri Majyambere azwi mu mateka ya ADEPR mu mwaka wa 2000, aho yagumuye igice kinini cy’abayoboke ba ADEPR biturutse ku mpamvu z’udukombe twari twemejwe ko ari two tuzajya twifashishwa mu gusangiriraho igaburo ryera. Kuva ubwo, yashinze Itorero rye yise Umuriro wa Pentekote riherereye i Kibagabaga benshi bitaga mu Gashyamba. Nawe ntiyagarutse gushimira Itorero ryamukujije.
Uru ni urusengero rukomeye uyu Past.Majyambere yujuje
NTUCIKWE == Dore ibimenyetso 10 byakwereka ko ushobora kuba waranduye agakoko ka Sida
4. Bishop Rugagi Innocent
Uyu, yahoze mu Itorero rya ADEPR ariko nawe aza kurivamo ajya gushinga iryitwa Redeemed Gospel Church riherereye mu mujyi wa Kigali munsi yo kwa Rubangura. Uyu, amaze kugira imbaraga zikomeye kuko abanyakigali barimo kumuyoboka ku bwinshi kubera ibitangaza akora umusubirizo. Yibagiwe kujya gushimira Umubyeyi.


text:
Umuryango wa Hategekimana Michel, umwe mu batutsi bazize Genocide mu mwaka wa 1991, waruhutse umuutwaro wari umaranye imyaka 25 nyuma yo kumushyingura mu cyubahiro.
Hategekimana wari atuye mu cyahoze ari komini Kinigi, ubu ni mu murenge wa Kinigi, Akagari ka Kampanga; akarere ka Musanze, yashyinguwe mu rwibutso rwa Genocide rwa Busogo mu mpera z’iki cyumweru.
Yashyinguwe nyuma y’aho umubiri waje kuboneka mu kagari ka Kampanga muri Nzeri 2016, wari warajugunywe ahantu hagoranye kumenyekana mu 1991akimara kwicwa igihe hageragezwaga Jenoside.
Soeur Illuminata Twagirimana, umuvandimwe wa Hategekimana yagaragaje agahinda batewe no kubura uwabo ntibanamubone ngo bamushyingure mu cyubahiro.
Yagize ati “Tekereza na we kugira ngo umuntu wawe yicwe cyangwa se ubarirwe ko yitabye Imana ariko ubyemere utaramushyinguye… Ni ikintu gituma intimba ihora igushengura mu mutima, gusa kuba tubonye umubiri we tukaba tumushyinguye turaruhutse.
Yakomeje ashimira abatanze amakuru y’aho Hategekimana yajugunywe akimara kwicwa, anenga bamwe batarumva agaciro ko gutanga amakuru y’aho Abatutsi bishwe muri Jenoside batarashyingurwa mu cyubahiro bari.
Uhagarariye Ibuka mu karere ka Musanze, Rwasibo Pierre, yagarutse ku mateka mabi yaranze ubutegetsi bwariho mbere no mu gihe cya Jenoside asaba buri wese waba uzi aho imibiri y’abazize Jenoside yaba iri kubivuga kugira ngo ishyingurwe mu cyubahiro.
Umuyobozi w’Akarere ka Musanze wungirije ushinzwe imibereho myiza y’abaturage Uwamariya Marie Claire yunzemo ati “Gutanga amakuru ku bazize Jenoside batarashyingurwa mu cyubahiro ni bimwe mu bizakomeza gushimangira gahunda y’ubumwe n’ubwiyunge bw’Abanyarwanda.”
Abarokotse Jenoside yakorewe Abatutsi barishimira intambwe imaze guterwa mu kwiyubaka kw’Abanyarwanda nyuma y’urugamba rwo guhagarika aya mahano yabagwiririye kandi barasangiraga akabisi n’agahiye.
Bamwe mu borozi bo mu Kagali ka Ryeru mu Murenge wa Rwempasha mu karere ka Nyagatare, bahangayikishijwe n’igisa n’icyorezo cyateye mu nka zabo zihaka, zikaramburura zenda kubyara. Aba borozi (...)
Ubwo ikigo cy’igihugu gishinzwe imiyoborere, RGB, cyerekanaga igipimo cy’imiyoborere ibereye abaturage n’imitangire ya serivise, bamwe mu bayobozi b’inzego z’ibanze basabye ko ubu bushakashatsi bwajya (...)
Abagize Inteko Ishinga Amategeko umutwe w’abadepite bari mu gikorwa cyo gusura ibikorwa by’iterambere mu karere ka Ngoma, aho bagenzura akamaro byagiriye abaturage, bakanakira ibyifuzo (...)
Ubuyobozi bw’Akarere ka Rusizi bwasabwe gukurikiranira hafi ikibazo cya zimwe mu nyubako zihurirwamo n’abantu benshi zashegeshwe n’umutingitito, nyamara magingo aya zikaba zigikorerwamo kandi (...)
Ababyeyi barerera muri GS Ntura Protestant, ishuri riri mu murenge wa Giheke mu karere ka Rusizi, bafite impungenge z’uko abana babo bagiye gutangira amashuri, ibyumba by’amashuri bigiramo bishaje (...)
OPP. MAGERWA, EXPO GROUND, GIKONDO KIGALI, RWANDA PHONE NO : +250-784867952 / 53
© Copyright 2015: Imvaho Nshya. All rights reserved.
Powered by: RPPC.


text:
"Ntimuyobe: Imana ntinegurizwa izuru, kuko ibyo umuntu abiba ari byo azasarura.Ubibira mu mubiri azasaruramo kubora, ariko ubibira mu Mwuka azasaruramo ubugingo buhoraho" _ Abagalatiya 6:7-8
Umuntu ugira kwikunda muri we, yirengagiza ibyo abandi bakeneye, akirengagiza Imana. Icyo azasarura nta mumaro kigomba kuba gifite kandi ibyo azaba agaragaza mu buzima bwe ntacyo bizaba bimumariye. Ariko ubiba ibyiza ahamanya n’ Imana azasarura ubugingo bwuzuye kuko Umwuka Wera ari we uzamuvomerera kugeza iteka ryose. Kwikunda cyangwa se kuba nyamwigendaho, bisenya ubusabane hagati yawe n’ Imana, umuryango ndetse ni nayo soko y’ ibanze y’ amakimbirane n’ intambara.
Yakobo yaravuze ati "Mbese muri mwe intambara n’ intonganya ziva he? Ntibiva ku byo mwishimira bibi, birwanira mu ngingo zanyu?" - Yakobo 4:1 Iyo kwikunda bikabije muri wowe bigira ingaruka mu mibanire yawe n’ abandi bityo ugasanga birasenya ubusabane bwawe n’ abandi.
Niba ushaka kubana n’ abandi neza ugomba gukora uko ushoboye kugira ngo utaba nyamwigendaho. Uko wumva bikomeza kugenda bizamuka nawe niko uba ukwiye kongeza imbaraga mu kwegera inshuti, abavandimwe kugira ngo ukuze umubano nabo aho kugira ngo utange inzira yo kuganza no kwikunda. Kwikunda bisobanura kwitekerezaho kuruta abandi, abandi ukabashyira inyuma. Bibiliya idusaba ko tudakwiye kwitekerezaho no kwiyitaho twenyine ahubwo dukwiye kwita no kubandi. "Umuntu wese muri mwe areke kwizirikana ubwe gusa, ahubwo azirikane n’ abandi" - Abafilipi 2:4.
Kutitekerezaho wenyine bitera kwita no kubandi kandi byubaka ikizere mu mibanire yawe n’ abandi. Iyo wirekuye ntube nyamwigendaho bitera abandi guhinduka bakakwiyumvamo,bakagukunda kandi nabo bakabasha guhabwa ibyo bakeneye atari ibyo bakwiye.
Ibi twabigereranya no kubiba no gusarura; Iiyo ubibye amasaka uba witeguye kuzasarura amasaka. Imana ikavuga ko ubibira mu mubiri azasarura kubora nyamara ubibira mu Mwuka asarura kubaho. Imana ifite uko yateguye buri kimwe cyose, uko wirinda kuba nyamwigendaho ni ko Imana nayo igenda iguha umugisha. Ese waba uzi impamvu ibikora gutyo? Ni ukugira ngo use nayo kuko nayo igira Ubuntu ndetse n’ ibyo ufite byose n’ impano yayo kuko itagira kwikunda ahubwo igukunda cyane.
Uzagira ubugingo bwuzuye ari uko uburekuriye Yesu,niyo mpamvu Yesu yavuze ati "kuko ushaka kurengera ubugingo bwe azabubura, kandi utita ku bugingo bwe ku bwanjye no ku bw’ ubutumwa bwiza azabukiza" - Mariko 8:35


text:
Gutera akabariro akenshi ni igikorwa kiba abashakanye bagiye kuryama cyangwa se bakangutse mu gitondo,dore ko umugabo wese mu masaha y’igitondo aba yumva ashaka imibonano mpuzabitsina kurusha umugore maze agahita amukangura niyo yaba agisinziriye.
Gutera akabariro kandi ni nacyo kintu abashakanye baha agaciro mu gitondo kurenza izindi gahunda zose ziba zigomba gukorwa mu gitondo.
Uburyo bwiza rero kandi bwakagombye gukoresha mu gitondo ni ubu bukurikira:
1.Iyo mwembi mukangutse kandi mugifite amavunane nta mpamvu yo kwivunisha cyangwa kwihwanyagura ngo mukoreshe imbaraga nyinshi ahubwo murapfumbatana bisanzwe nk’abantu biryamiye maze umugabo agakora ikigomba gukorwa kandi birangira neza nta mvune.
2.Guturuka inyuma,umugore yaba aryamye yubitse inda cyangwa apfukamye ku buriri ni uburyo abagabo bakunda cyane ariko bikaba akarusho iyo ari mu gitondo,abashakanye bagifite agashyuhe ko mu buriri.
3.Ubundi buryo bukoreshwa mu gitondo n’uburyo bwo kuzamura amaguru ku mugore akayashyira ku bitugu by’umugabo maze umugabo nawe akajya mu maguru neza y’umugore.
4.Umugore iyo aryamye agaramye umugore akamujya hejuru nabyo ngo ni uburyo bubanguka kandi bworohera abashakanye n’ubwo bamwe bavuga ko ari uburyo bushaje ariko mu mibonano mpuzabitsina nta buryo bushaje bubaho ahubwo abantu bagenda bavumbura ubundi buryo bakurikije bakurikije ibibaryohera.
5. Guterera akabariro mu bwiyuhagiriro nabyo ntako bisa kuko abantu iyo barebana batambaye cyane cyane ku bagabo iyo bareba ubwambure bw’abagore babo,bibakururira ubushake bwo gukora imibonano.
Ni byiza rero ko umugore n’umugabo bajyana mu bwiyuhagiriro mu gitondo nk’iyo mwese muri bujye ku kazi ntihakagire uwijyana kwiyuhagira asize mugenzi we kuko ngo ubu buryo bwo guterera yo akabariro ngo burashimisha cyane.


text:
Gicumbi – Komite nyobozi icyuye igihe yanenzwe kudashyira hamwe
Abitabiriye umuhango wo guhererekanya ububasha
Komite Nyobozi y’Akarere ka Gicumbi mu gikorwa cyo gusoza imirimo yayo, ikazasimburwa n’abazatorwa mu matora arimo gutegurwa yanenzwe kudashyira hamwe.
Tariki ya 28 Mutarama 2016, abagize Inama Njyanama na Komite Nyobozi y’Akarere ka Gicumbi bamurikiye Umunyamabanga Nshingwabikorwa w’ako karere Byiringiro Fidele na bamwe mu bakozi bako ibyagezweho mu gihe cy’imyaka itanu bamaze bayobora, ariko Uwaruhagarariye inama njyanama Bizima Jean Baptiste anenga imyitwarire imwe yaranze iyi komite nyobozi yo kudashyira hamwe.
Umuyobozi ucyuye ighe aherere
Bizimana avuga ko hari igihe inama njyanama y’akarere yarigiye guseswa kubera guhangana n’abagize komite nyobozi mu kutumvikana mu byemezo bimwe na bimwe byafatwaga bidaciye mu mucyo.
Yagize ati “ nubwo hari byinshi byiza iyi komite icyuye igihe yakoze birimo ibikorwa remezo, imibireho myiza y’abaturage, ndetse iterambere ntitwabura kunenga ibitaragenze neza kugirango abazabasimbura batazakora amakosa nkayo bakoze yo kudashyira hamwe umwe agakurura yishyira mu nyungu ze.â€
Bizima avuga ko Inama Njyanama yabafashije gukemura iki kibazo igenda ibahuza kugirango babashe kuzuzanya no gukorera hamwe.
Ikindi Bizimana yanenze ariko cyaje gukosoka nyuma n’ibice bibiri byarangaga akarere ka Gicumbi aho wasangaga hari igice kimwe cy’abantu biyita ko ari Abanyabuganza abandi bakiyita ko ari abo mu Rukiga.
Ibi bibazo byose inama njyanama niyo yabafashije kubikemura bagira imikoranire myiza kandi yanasabye ko abazatorwa kuyobora aka karere bazakorera hamwe kugirango bagere ku iterambere.
Umuyobozi w’akarere ka Gicumbi ucyuye igihe Mvuyekure Alexandre yashimiye inzego zitandukanye bafatanyije kuyobora aka karere ndetse yibuka no gushimira Imana kuko hari ibibazo bikomeye baburiraga ibisubizo ariko Imana yabafasha bikaza gukemuka.
Ati “ Mwese twakoranye hamwe n’inzego zitandukanye ndabashimira ubwitange bwanyu ntabwo ibi twagezeho nari kubigeraho tudafatanyije sinibagirwa no gushimira Imana nayo ko hari ibyatunaniraga nayo ikaduha ibisubizo bigakemuk mu mahoro nayo ihabwe icyubahiro.
Umunyamabanga nshingwabikorwa w’akarere ka Gicumbi Byiringiro Fidele.


text:
Ku munsi wa kabiri w’ihuriro rya 9 ry’Umuryango Unity Club, Madamu Jeannette Kagame yashimiye abarinzi b’igihango 17 batoranyijwe ku rwego rw’igihugu, barimo uwahishe umurambo w’uwahoze ari Minisitiri w’Intebe, Agathe Uwiringiyimana.
Mu barinzi b’igihango batoranijwe, abagera kuri 12 barapfuye bazize kurengera ubuzima bw’abantu no kwanga ko Abatutsi bicwa muri Jenoside.
Ibikorwa by’ubutwari n’ibigwi bidasanzwe bibumbatiye umurage w’ubumwe bw’Abanyarwanda, nibyo kuri uyu wa Gatanu tariki 4 Ugushyingo 2016 byazirikanwe.
Gushimira abarinzi b’igihango byatangiye umwaka ushize, nabwo hashimirwa abagera kuri 17.
Abarinzi b’igihango ku rwego rw’igihugu mu mwaka wa 2016 n’ibikorwa byabo
Barangwanzare Eliesel
Uyu mugabo witabye Imana yari atuye mu Karere ka Gakenke, Umurenge wa Muyongwe, Akagari ka Nganzo mu mudugudu wa Vugangoma.
Yari umuyoboke w’ishyaka MRND ryari ku butegetsi mu gihe cya Jenoside, yanze kwiga imbunda ari ‘responsable’ wa selile Vugangoma bituma atayihabwa nk’abandi. Yarwanye ku bana babiri bahungiye muri selile ye bakurikiwe n’igitero kivuye muri selile Kabingo.
Yakanguriye abaturage be kutitabira ibikorwa by’ubwicanyi muri Jenoside. Kuva mu 1995 yabaye Konseye wa Segiteri Nganzo, arwanya abacengezi anabishishikariza abaturage yayoboraga. Yaje kwicwa n’abacengezi bamuca umutwe, igihanga cye bakimanika ku idirishya rya segiteri yayoboraga, igihimba bagihagarika ku giti cy’ibendera, bakizirikisha impu z’intama bari bahabagiye.
Abaturage bamwigiyeho ubunyangamugayo no gukorera neza abaturage, umutima ukunda n’ubudahemuka.
Dr.Habyarimana Jean Baptiste
Dr. Habyarimana yavukiye mu yahoze ari komini Runyinya, ubu ni Nyaruguru muri Kibeho. Yabaye perefe umwe rukumbi w’umututsi mu gihe cya Leta yateguye Jenoside. Muri Perefegitura ya Butare yayoboraga, yakoze uko ashoboye ngo ubwicanyi ntibugeremo. Mu gihe cy’amashyaka yabaye umuyoboke wa PL.
Abo yayoboraga kubera icyizere bari bamufitemo, baramwumviye banga kwijandika mu bwicanyi ndetse n’abahigwaga banga guhunga kugeza ubwo ubutegetsi bwariho bwagombye kumukura kuri uwo mwanya, bujya gukora ubukangurambaga kugirango abaturage bitabire ubwicanyi.
Dr.Habyarimana yanze gusiga abo yayoboraga yemera gupfana na bo we n’umuryango we wose. Yahagaze ahakomeye, yabaye umushumba mwiza ugwa mu irembo.
Gisagara Jean Marie Vianney
Yavukiye mu yahoze ari Komini Nyabisindu ubu ni akarere ka Nyanza. Ubwo yari Burugumesitiri w’iyo komini, yanze ko muri komini ye habera ubwicanyi, akangurira abaturage n’abakonseye kutitabira ubwicanyi anagerageza gukumira interahamwe zavaga mu yahoze ari Komini Rukondo afatanyije n’abapolisi ba Komini.
Yishwe ashinyaguriwe kugirango batinyure abaturage ba Nyabisindu kwitabira ubwicanyi. Bamaze kumwica baramufashe bamuzirika ku modoka bagenda bamukurura mu muhanda ngo bemere ko uwababuzaga yabanje akicwa.
Karamaga Thadee
Ubu atuye mu karere ka Burera, Umurenge wa Kinoni, Akagari ka Nkumba umudugudu wa Kabuguma.
Yari umusirikare mu kigo cya Kanombe afite ipeti rya kaporari. Yari mu mutwe wari ushinzwe gushyingura abasirikare baguye ku rugamba n’abandi bazize ibindi. Yarokoye abana babiri yasanze mu ntumbi z’abiciwe ku mpande z’urugo rwa Habyarimana Juvenal indege ye ikimara kuraswa.
Mu gitondo cyo kuwa 8 Mata 1994, yategetswe na Major Ntibihora Augustin guhamba umurambo wa Uwiringiyimana Agathe vuba kandi adashyizeho umusaraba. Karamaga ntabwo yabikoze ahubwo umurambo yawushyize mu y’abari baguye hamwe na Habyarimana.
Inkotanyi zibokeje igitutu, yafashe ikaramu y’ubururu yandika ku murambo wa Agathe Uwiringiyimana amagambo akurikira: ‘Premier Ministre Uwiringiyimana Agathe’, ahamya ko yabikoze kugirango abazamubona bazamushyingure mu cyubahiro.
Yahungiye muri RDC n’abana 17 yari yarokoye, abagome bashaka kumwicana nabo ariko Imana irahaba. Abo bana bariho.
Mukankaka Rose
Akomoka mu Karere ka Karongi. Mu 1994 yashinze umuryango ‘Mwana Kundwa’, agamije gushyira hamwe no gufasha abana b’imfubyi bari bafite ibikomere binyuranyen’ihungabana bari ku mihanda nyuma ya Jenoside bagarurirwa icyizere.
Uyu muryango waragutse ubu ukorera muTurere dutanu; Huye, Karongi, Kicukiro, Gisagara na Kayonza.
Mukasarasi Godelive
Akomoka mu karere ka Muhanga. Nubwo na we ari umupfakazi wa Jenoside, yagize uruhare mu gufasha abapfakazi ba Jenoside gukira ibikomere, kwiyubaka no kwiteza imbere.
Yakoreye ubuvugizi abagore bafashwe ku ngufu abatinyura gutanga ubuhamya ku byababayeho no kwakira abana bavutse kuri iryo hohoterwa. Yagize uruhare mu bikorwa bihuza abantu mu byiciro bitandukanye, hagamijwe guteza imbere umuco w’amahoro n’indangagaciro nyarwanda.
Munyakayanza Leopold
Yavukiye mu karere ka Rutsiro hafi y’ikiyaga cya Kivu. Guhera mu 1990 Abatutsi iyo baterwaga bamuhungiragaho we na mukuru we.
Yapfuye yishwe kubera gukora ibikorwa byo kurokora abahigwaga mu gihe cya Jenoside yakorewe Abatutsi, akaba yarabambutsaga abajyana ku kirwa cy’Idjwi akoresheje ubwato.
Yishwe yambutsa abantu ku nshuro ya kane, yicirwa kuri centre ya Mirambi kandi ashyingurwa ataravamo umwuka. Yishwe n’abantu bakomoka mu muryango umwe.
Munyurabatware Sostene
Yari mukuru wa Munyakayanza Leopord, akaba na we yarishwe azira ibikorwa byo kurokora Abatutsi bahigwaga mu gihe cya Jenoside, akaba yarabambutsaga abajyana ku kirwa cy’Idjwi akoresheje ubwato.
Bamwicanye na murumura we dore ko ari nawe bafatanyaga ibyo bikorwa byo kurokora abantu.
Ndagijimana Callixte
Yavukiye mu yahoze ari Komini Mugina ubu ni mu karere ka Kamonyi. Yanze ko Abatutsi bicwa muri Komini Mugina yayoboraga, yifashishije ubumenyi mu bya gisirikare yari yarakuye mu ishuri rikuru rya gisirikare, ESM, yagerageje guhangana n’ibitero by’interahamwe.
Yakanguriye abaturage bo muri Komini yayoboraga kutitabira ubwicanyi kandi akajya no guhumuriza impunzi zari zahungiye kuri paruwasi Mugina. Bamaze kubona ko Jenoside itazashoboka akiriho, bamutumije mu nama ku yahoze ari Perefegitura ya Gitarama, bamwicira muri Ntongwe.
Ntawuruhunga Jean Baptiste
Yavukiye mu Karere ka Rubavu. Yanze kwitabira inama z’abateguraga umugambi wo kwica Abatutsi, yanga kwitandukanya n’Abatutsi yahishe iwe, agerageza kubarwanaho biranga kugeza bamwicanye n’abo yari yahishe bose. Bamwishe bamukase ijosi.
Mu nkubiri y’ubwicanyi yabwiye abicanyi ati “N’inyamaswa ihungiye ku muntu ntiyirukanwa nkanswe abantu. Arongera ati “Muzabica nanjye mwanyishe.”
Ntawuryerera Isacar
Yavukaga mu karere ka Karongi. Mu gihe cya Jenoside yahungishije Abatutsi benshi abajyana ku Idjwi, uwari Burugumesitiri Karasankima aramubuza aranga, uwari konseye wa Gishyita witwaga Mika nawe aramubuza aranga akomeza kubajyana. Umunsi umwe konseye n’abahungu be baramutema bamujugunya mu rwobo aho bashyiraga Abatutsi bicwaga.
Padiri Mario Marie Falcon
Padiri Mario ni Umutaliyani warokoye abatutsi barenga 3000 bahungiye kuri Paruwasi ya Muhura. Yanze kubasiga igihe imodoka ya Minuar yari ije kumuhungisha ngo asubire iwabo mu Butaliyani, akomeza kubatunga no kubaha imyambaro n’ibindi nkenerwa, abana na bo kugeza amahoro agarutse.
Yatabaye abana b’imfubyi bari mu kigo cy’imfubyi i Muhura bagera kuri 200 mu gihe cya Jenoside, arabahungisha abajyana mu Butaliyani banyuze Entebbe muri Uganda. Amahoro agarutse yagiye kubagarura abafasha kwiga, arabubakira, arabaremera, aboroza amatungo magufi n’amaremare.
Yahishe abahigwaga mbere ya Jenoside guhera mu 1990 arabacumbikira cyane cyane abari baravuye muri Komini Murambi.
Nyuma ya Jenoside yakomeje gushishikariza abaturage kwiyunga, gusaba imbabazi no kubabarira ataretse kugeza ibikorwa by’amajyambere ku baturiye aho akorera.
Padiri Munyaneza J.Bosco
Padiri Munyaneza yakoraga muri Paruwasi ya Mukarange iri mu karere ka Kayonza nk’umupadidi. Yanze gusiga abari bamuhungiyeho mu gihe cya Jenoside bagera ku bihumbi icumi (10 000), interahamwe zimusaba ko yakwitandukanya nabo arabyanga avuga ko adashobora kwitandukanya n’intama yaragijwe n’Imana, ko atagomba kuzivamo ahubwo agomba kuzirinda kugeza igihe azinjirije amahoro mu ijuru.
Interahamwe zabanje kumurasa ziramukomeretsa aranangira zihita zimwica zikurikizaho Abatutsi bari bamuhungiyeho.
Padiri Niyomugabo Joseph
Yavukiye mu karere ka Nyamagabe. Mu gihe cya Jenoside yari Padiri Mukuru wa Paruwasi y Cyanika, aho yanze gusiga impunzi z’abatutsi bari bamuhungiyeho nubwo nawe yahigwaga.
Ubwo bashakaga kumuhungishiriza kuri Diyosezi ya Gikongoro yarabyanze agumana n’abamuhungiyeho, akomeza kubarwanaho abashakira ibibatunga kugeza ubwo bamwicanye nabo kuwa 24 Mata 1994.
Renzaho Sosthene
Yavukiye mu karere ka Gatsibo mu murenge wa Muhura. Pasiteri Renzaho yari umushumba mu itorero ry’Angilikani Paruwasi Ruhanga. Mu gihe cya Jenoside yasabwe n’interahamwe kuvangura abakristu b’abahutu n’abatutsi mu rusengero ngo babone uko bica abahigwaga arabyanga.
Bamwishe urubozo bamutemagura bamukuraho ibice by’umubiri bimara iminsi itatu nibwo yashizemo umwuka. Bamwiciye mu nzu ye iri hafi ya kiliziya n’umuryango we wose.
Rutagayintabaza Leonard
Yari atuye muri Komini Rusumo ubu ni muri Kirehe. Yahishe imiryango 10 y’abatutsi bari bamuhungiyeho mu gihe cya Jenoside, yagerageje kubarwanaho mu gihe cy’ibyumweru bibiri ariko biranga agambanirwa na murumuna we, bamwicana n’abamuhungiyeho bose.
Soeur Marcienne Kamuzima
Uyu mubikira uvuka mu Karere ka Nyamasheke ari naho akorera ubutumwa i Shangi. Yagaragaje ubutwari mu gihe cya Jenoside yakorewe Abatutsi kandi nawe yarahigwaga.
Yanze gusiga abantu bari bamuhungiyeho mu kigo cy’ababikira cy’Abapenitente cya Shangi n’abari bahungiye kuri Paruwasi Gatolika ya Shangi, akabashakira ibyo kurya n’imiti yo kubavura.
Yarenze imfubyi nyinshi atarobanuye agamije kuzifasha mu myigire, azigisha umuco wo kubabarira no kwimakaza amahoro. Icyo kigo yari akuriye harokokeye abantu basaga 100 kandi ntibigeze bicwa n’inzara cyangwa inyota.
Kamuzima yagize kandi uruhare mu kuvura inkomere nyuma y’igitero cy’interahamwe yitwa Yusouf Munyakazi cyasize inkomere nyinshi i Shangi.


text:
Ibi byatangarijwe mu biganiro abahagarariye abafite ubumuga n’ibigo bifite aho bihuriye n’ibikorwaremezo bagiranye ku wa Kabiri, hagamijwe kungurana ibitekerezo no kugenzura uburyo abafite ubumuga boroherezwa gukoresha ibikorwaremezo.
Uyu kandi wari umunsi wa Gatatu mu cyumweru cyahiriwe ibikorwa by’abafite ubumuga cyatangiye ku wa Gatandatu tariki 26 Ugushyingo.
Hagarutswe ku kibazo cy’imodoka usanga zidafite uburyo bworohereza abafite ubumuga kuzigendamo, ku buryo usanga bibabangamiye.
Kuri iki kibazo, Mutabazi avuga ko cyatangiye gushakirwa umuti, ku buryo ngo kuri ubu hari imodoka zatumijwe basabye ko zizaba zifite ubwo buryo, kandi ngo byarakozwe.
Ati "Ubu imodoka ziri gutumizwa zose, twumvikanye ko zigomba kuza zifite aho abamugaye bagomba kwinjirira bakanasohokera, nk’imodoka nshya 50 zatumijwe na RITCO (yahoze ari ONATRACOM), 30 muri zo zizaza zifitemo hahandi n’abafite ubumuga babasha kuzigendamo […] ubwo n’abandi bantu bari kugura imodoka zo gutwara abantu mu buryo bwa rusange nabo niyo mabwiriza bafite."
Avuga kandi ko bakangurira n’abakora imirimo yo kwigisha abantu ibinyabiziga kwibuka kugura ibinyabiziga byorohereza abafite ubumuga kubyiga kimwe n’abandi.
Mutabazi kandi avuga ko bagomba gushyiraho ibisabwa (standard) ku binyabiziga, cyane hagamijwe kwita ku bafite ubumuga, byose avuga ko bizaba byagezweho mu mpera z’umwaka utaha.
Muri iyi nama hanagarutswe ku kibazo cy’inzu ziba zarubatswe kera nta nzira z’abamugaye zifite, bakavuga ko inzira zindi zongerwaho nyuma byitwa kuborohereza hari aho usanga ziba ari iza nyirarureshwa, bityo bakavuga ko bikwiye guhinduka.
Mutabazi avuga ko hashyizweho itsinda ryo kugenzura niba inzu zubakwa zujuje ibisabwa, byose bizunganirwa n’amahugurwa ku bantu b’ingeri zinyuranye.
Yagize ati “Ikibura ni ubumenyi. Usanga abakozi ba Leta bagenda hakazamo abashya, ugasanga abo wahuguye baragiye hajemo abandi batabizi kandi batagomba guhagarika akazi, abafite inshingano zo gutanga uburenganzira bwo kubaka bagomba guhabwa amahugurwa ahagije, bagashishikarizwa kumva ko mu bikorwaremezo batangira uburenganzira bwo kubaka, bagomba kwita ku bikorwa bijyanye n’aho abafite ubumuga bagomba kunyura n’ikoreshwa ry’izo nzu […] Na ba rwiyemezamirimo batandukanye bashinzwe gukora inyigo nabo birabareba.”
Mutabazi akomeza avuga ko Minisiteri y’Ibikorwaremezo, abafite ubumuga n’Ikigo gitsura Ubuziranenge, bagomba gushyiraho ibisabwa mu kubaka byemewe ku rwego mpuzamahanga ku buryo bizorohereza abafite ubumuga baba abo mu Rwanda cyangwa mu mahanga.
Bukebuke Aimable, umuyobozi w’ihuriro ry’abanyamakuru batanga ubuvugizi ku bantu bafite ubumuga wari witabiriye ibyo biganiro, yavuze ko ari ingenzi kuko harebwa imbogamizi abafite ubumuga bahura nazo bikanafatirwa ingamba mu ruhame.


text:
Mu nteko rusange yabahuje kuri iki cyumweru tariki 5 Kamena 2016, hagaragajwe ko muri uyu Murenge 80% by’abana bari barataye ishuri ari bo bamaze kugarurwa buri wese yiyemeza uruhare rwe kugira ngo 20% basigaye bakagarurwa.
Mukankuzi Marie umunyamuryango ukomoka mu Kagari ka Nyarugenge ati “Tutitaye ku kuba abacu biga, twiyemeje kwegera abaturanyi tugafatanya gusubiza aba bana ku ishuri ndetse no kubashakisha aho bari hose.”
Yambabariye Theophile, umuyobozi w’umuryango FPR Inkotanyi mu Murenge wa Rubengera, avuga ko umunyamuryango wa FPR aho ari hose agomba kurangwa no kuba bandebereho, avuga ko ibyo biyemeje bizatanga umusaruro ku kibazo cyari gihangayikishije igihugu.
Bagwire Esperance, umuyobozi w’Akarere ka Karongi wungirije ushinzwe ubukungu akaba n’umunyamuryango wa FPR Inkotanyi, avuga ko buri mubyeyi yakagombye kumva ko umunani wa mbere ku mwana we ari ishuri.
Ati “Ni ugufatanya mu gukangurira ababyeyi kubahiriza inshingano zabo zo kurera, ariko kandi birakwiye ko umubyeyi yumva ko umunani wa mbere ku mwana we ari ishuri.”
Uyu muyobozi avuga ko imibare bahabwa n’ubusesenguzi igaragaza ko igikorwa cyo kugarura abana bataye ishuri muri aka Karere kiri hagati ya 60 na 70%.


text:
Aragisha inama
Ndi umukobwa ukuze nabuze inshuti y’umuhungu nakundaga bituma ntangira imico yo kwikinisha.
Impamvu nabigiyemo n’uko nari ndambiwe imiryango yanjye yansabaga gushaka umugabo vuba kugira ngo ntabazanira umwana w’ikinyendaro mu rugo kandi ntamufite.
Ari ugushaka umugabo numva ntabishobora ahubwo nakomeza kwikinisha kuko mba numva ndi kumwe n’inshuti yanjye ya kera turyamanye turikubikora.
Byananiye kureka kwikinisha ngo nshake umugabo nkeneye ubufasha bwanyu kugira ngo nshake nubake urugo nk’abandi bagore. Nkore iki ? Nimungire inama
Ibitekerezo
igisubizo ni kimwe. Gufata decision yo kubireka. kwirinda ubwigunge no gushaka inshuti ugahora uri busy mubandi. Kanda hano umusubize
Ihangane Mwana Wumukobwa Imana Niyo Nkuru Wowe Senga. Kanda hano umusubize
Imana ikwifashirizi.senga cyane. Kanda hano umusubize
umva mukobwa rekana nabaguha number za telephone kuko.simbaciriyeho iteka.ariko benshi muribo nabashaka kukuroha birenze who waruri.inama ngewe nakwihera nugutakambira lmana niwe mutabazi kuri byose. Kanda hano umusubize
umva mukobwa rekana nabaguha number za telephone kuko.simbaciriyeho iteka.ariko benshi muribo nabashaka kukuroha birenze who waruri.inama ngewe nakwihera nugutakambira lmana niwe mutabazi kuri byose. Kanda hano umusubize
Agende Pr Amusengere Soma Matayo 11=28 Kanda hano umusubize
Yoooooo,ihangane muvandi,si wowe gusa bibaho gusa ibyo biravurwa nkuko abambanjirije babikubwiye.Ariko na none umenyeko byangiza ubuzima mu mutwe cyne cyane.so uzaterefone kuri 0789841954 babigufashemo .imana ibane nawe Kanda hano umusubize
Uwapfuye Ntazi Nibirikwisi, Nuko Rero Sanga YESU KRISTU Akuruhur'uwomutwaro Wikoreye.Ibuk'ibyo Yakoreye Umusamariya Kazi. 1) Kizwa Ubatizwe. 2) Iga Gusenga Ubikuye Kumutima. 3) Shak'indi Nshuti Yumusore Igukinishe. 4) Njye Nagufasha Rwose Kuko Ariwomurimo Nkora Murwego Rwubuvuzi. 5) Soma 1Abakor.6:18 20, 7:12 39 Kanda hano umusubize
Ihangane mwana wa mama najye byarananiye kubireka natangiye niga secondaire muwa kabiri ubu hashize imyaka cumi n'umunani narashatse mfite umugore n'abana ariko nanubu byananiye kubireka.kandi nagerageje gusoma ibitabo bishoboka ntangaruka mbi ndabona ziterwa no kwikinisha ahubwo mbona ibyiza byo kwikinisha (gusohora ) birinda cancer ya prostatin ku bagabo,umutwe udakira,mbese ntakibazo kwikinisha bitera upfa kubigiramo disprine niba ndikumwe n'umudamu turabikora ntakibazo ngira iyo adahari ndikinisha.rwose sinzi aho abanyarwanda bahera bavugako kwikinisha aribibi,nibadushakire ibitabo,abahanga mubuvuzi njye abo nabajije ntangaruka nabonye bambwiye!Gusa kubireka byo ntishoboka urabireka hashira igihe ukongera.nibakureke bigutera ubwoba. Kanda hano umusubize
Ubwo se kweli umugore wawe uramutunganiriza? Kanda hano umusubize
Ubwo se kweli umugore wawe uramutunganiriza? Kanda hano umusubize
Inama Nakugira Ugende Kurusengero Rwa Bapandekoti Ubibwire Pr Agusengere Soma Matayo 11;28 Kanda hano umusubize
umva mukobwa igihe cyose utaramaramaza ngo ukizwe ntakintu na kimwe byakumarira ndetse no gushaka umugabo ntakintu byakumarira kuko ntamunezero wazagirira umugabo wawe ahubwo umuti sanga yesu akuruhure kuko urarushye niba ataribyo urupfu rurakwegereye pe kdi reka nkubwire ko hari benshi bagiye bakira uwo mwuka mubi ubu bakaba barabiretse Kanda hano umusubize
Jihad Ali Islam? uri umwemera(Islam) cg ni babandi bo mu bimenyetso by"ibihe byanyuma byavuzwe mu gitabo gitagatifu baziyitirira Islam kugira ngo babone uko basebya Islam no gutiza umurindi ubuyobe? kuko umuislamu wemera ko buri rugingo rwe ruzabazwa inshingano zarwo nu buryo rwazishyize mu bikorwa ntiyakwanditse nkibi cg ngo avuge amagambo nkayo wavuze, ariko ALLAHU wavuze we arakuzi"""! NB: kuri uwo mukobwa ufite icyo kibazo senga UHORAHO agukuremo kuganzwa na kamere mbi, kuko buri gikoresho kiri ku mubiri wacu gifite inshingano zacyo ziciye mu mucyo(zitubahirijwe ingaruka ni tegeko kuko IMANA NI UKURI),' Ntubone Isha itamba ngo ute urwo wambaye', ibyo utekereza ko byari bigukwiye ushobora gusanga byari kuzakubyarira ibisusa, IMANA niyo izi ibyo tutazi, kandi niyo izi ibitubereye nibidukwiye, yisabe wiyeze kuri yo utanangiye kamere yawe uzabona ibikunyura(umugabo wawe uzagushimisha). Kanda hano umusubize
Mukobwa rero aho kwikinisha washaka umupfubuzi akajya yambara ishashi gusa nanone aho kugirango uzapfire muri ibyo wabyara ibibi birarutana Kanda hano umusubize
Ndi umuhungu nanjebyananiyekubirekakdi sindakora imibonanonarimwe Kanda hano umusubize
muntu wange sha siwowe wenyine hari nabandi byananiye pe kandi bitwa ngo barasenga,gusa byo IMANA igenabyose kandi ishoborabyose,sha ni ugusenga cyane ndetse ukiyibagiza,icyaba gisa cg gitekereza kubyerekeranye n'imibonano mpuzabitsina cyose, bye komeza usenge cyane naho twe abana bab'abantu,ni ukugira inama,gusa. Kanda hano umusubize
bigiringaruka kwikinishys bitera imbyiko u.wijima ibisazi numugongo nokutabyara uzaze tukuvure ubikomeje byaut era ikibazo gikomeye 0788759460/0728759460 Kanda hano umusubize
Murabivura se niba mubivura mutubwire Kanda hano umusubize
umuti nugusenga cyane ukanga muntebe yapenetensiya Kanda hano umusubize
Mugenzi wanjye wkikinisha bigira ingaruka mbi kubuzima bwawe, gusa ntuhangayike kuko hari umuti uvura ingaruka ziterwa no kwikinisha. ntuhenda kandi ni mwiza pe. hari kandi n'umuti nakurangira niba wowe mu gabo ujya gutera akabariro ukarangiza vuba, cyangwa itakibyuka, uburemba, intangangabo z'ibihuhwe, vura umunaniro, ubushake buke,.... uyu muti urawunjywa ubushake bukagaruka ukamera nk'umwana muto pe Ni UMUTI WA KIZUNGU. ni umut hari n'indi miti myinshi kubibazo byose by'umubiri waba ufite. hamagara 0788939828 tugufashe, tunakugire inama ya kigabo. Kanda hano umusubize
komerezah ark ikingenz nu kubirek Kanda hano umusubize
wazaza tukagufasha 0786600649/0725823261 Kanda hano umusubize
so Uzi impamvu bitakuvamo wimitse umudayimoni WO kwikinisha mubuzima bwawe kdi ucyekako wigirira neza shaka incuti yumuhungu ibigufashemo naho uwagiye yajyanye ibye kubibona byazakugora bivemo ubuzima burakomeza Kanda hano umusubize
Jewe nshakako tubana ube UMUGORE wanje.wewe uragaya abagabo.kandi uri ukinebwe ntukora Kanda hano umusubize
sorry muvandi uraje usubizwe ni mana izere nyagasani Kanda hano umusubize
iyabyakundaga NGO nkubone. kuko haruwo nafashije ubu byararanhiye. so nawe nkubonye nukuri nagufasha. Kanda hano umusubize
NONE MWEHO MUMUHA NUMERO ZANYAU MUSHAKA IKI?ARABAYOBYA PE! Kanda hano umusubize
IHANGANE.PETIT Kanda hano umusubize
Nukwiha gana uzampagare 0788821793 Kanda hano umusubize
Niba byarakunaniye kubireka ikomereze kuko ingaruka zizaba kuriwowe gusa aliko nujya muguswerana uzica benshi nyuma ubarweho urubanza rwokurimbura abantu allah ni umunyempuhwe!!!! Nibikunanira gukomeza kwijyaho uwo mujyini(demon) uzamanike akagozi wiyahure kuko uwo mudaimoni ahagarikwa nuko wiyahuye mukajyana Allah Akugirire neza wihutishe ukwimanika kwawe umukobwa!! !! Yijyaho yabuze intiritiri zimboro?!! zihari ukwiye kwiyumvamo igisebo Kanda hano umusubize
ndi nkawe nakwicecekera aho kuvuga ibintu nkibi? yewe ndabona nawe uri igisebo pe. Kanda hano umusubize
Nonese wamukobwawe washatse umugabo ukabyara nkabandi kokwikinisha bitakubera uzi urikumwe numugabo byashimisha ababyeyi Kanda hano umusubize
Tabaza Yesu. Kanda hano umusubize
inama isumba izindi nuko wakizwa ukakira yesu nku mwami numucunguzi wubugingo bwawe! ukava murizo ngesombi zose! Kanda hano umusubize
Mpamagara Nkurangire Umuti Uva Congo Goma 0722780054 Kanda hano umusubize
ncuti nanjye byari byarambase hamwe nokureba pornographie kandi nkanajya mu materaniro bikantera ikimwaro umunsi nemera Yesu kristu nkumwami numukiza nahise numva byose bigiye nka nyomberi.ubwo nawe nakugira yo kwakira Yesu nkumwami n'umukiza. Kanda hano umusubize
Gushaka sibyiza ariko ushatse abarushijeho gukora neza niko pahuro yavuze Kanda hano umusubize
Ubwo wamenye ko aribibi ugiye kubikira humura Kanda hano umusubize
Nukuri ugerageze ubivemo nibibi kandi usenge cyane kuko byazakuviramo kurimbuka va mubuyobe nukuri gusa uzahamagare iyi number 0725410478 uzabona inama nuburyo wakizwa pole Kanda hano umusubize
shakumugabo bizashira nahubundibyazaguterir wara Kanda hano umusubize
Pole ibyo bizakujyiraho ingaruka inama shaka insuti ahubwo uyigishe nkuko wakoranaga ibyuwambere singombwako umubwirako wabukoranye nundi ahubwo azumveko ariko ubikunda pole sana Kanda hano umusubize
Pole uri kwiyangiza isyiremo ko uzabona umeze nkuwambere kd uzamwereke byose uko mwabikoranaga singombwa ko uzamubwirako wabikoze nundi azumveko ariwowe ubishaka Kanda hano umusubize
nakujyira inama yogusenga Imana cyane kuko ibyo bizanwa n'imivumo ahanini iva mu miryango utabizi ariko nagufasha kukujyira inama uburyo wasenga ugahangananiyo myukamibi ishaka kukubuza ubuzima bwiza cg imigisha Imana Ikwemerera kuko uruwayo iragukunda cyane, uzanyandicyire kuri facebook yanjye amazina ni: Ruterera bonheur maze nzakujyira Inama nzima kandi nzagufasha kugusejyera uzabohoka mwizina rya Yesu, Amen Kanda hano umusubize
UKWIYE GUSENGA IMANA CYANE NIYO IZAGUFASHA Kanda hano umusubize
UMVA UKWIYE GUSENGA CYANE Kanda hano umusubize
Uwo muntu anyandikire kuri email yanjye ndi umu guidant and counselor wabyize mugire inama in box:nishimwe3@gmail.com. Kanda hano umusubize
mwesemwahisemuhinduka abaganga Kanda hano umusubize
njye ndumva wasenga nyagasani akagufasha pe kuko ntibyoroshye kubireka byaramaze kukwangiza ubwonko nonone nkuko umuntu unywa itabi abyirengagiza bikarangira abiretse nawe genda ubyirengagiza kdi ntuheranwe nagahinda ukomeza utekereza iyonshuti byararangiye nyuma yibibazo ubuzima burakomeza Kanda hano umusubize
natange,terefoneze. Kanda hano umusubize
Mukobwa rero birumvikana ko nubwo ubikora unezerewe umaze kubihaga kandi ukaba umaze kumenya ko ari bibi, gusa ntibihagije . ukeneye ubujyanama bwihariye.Hamagara 0737774321 nkuhuze n,umuntu wagufasha kubireka mugihe gito cyane, Kanda hano umusubize
Byashoboka ko atari wowe wenyine ibyo byabaho,gusa byikuremo n'ubwo bitoroshye,wowe watinyutse kubivuga no kugisha inama n'indi ntambwe uteye. uzaduterefone kuri 0789841954 tugufashe. imana iguhe umugisha kandi ikube hafi Kanda hano umusubize
Dore nanjye kwari uko None aho nazaniye umugore nabivuyemo. Gusa inama nakugira shaka inshuti y'umuhungu ibigufashemo. Kanda hano umusubize


text:
Aba baturage bavuga ko bari barazahajwe n’indwara ziterwa n’umwanda w’amazi mabi y’imigezi n’ibishanga bakoreshaga, ariko ubu icyizere cyo gutangira gukoresha amazi meza ni cyose kuko bamwe batangiye no kuyavomaho.
Nzabonimpa Jerome avuga ko bababazwaga n’uko bahoraga bavoma ibishanga kandi barabonaga amazi yisoko abanyura iruhande ariko ntagire icyo abamarira kubera ko atari atunganyije.
Ati” Aya mazi twayabonaga atemba mu gihuru ari meza none ubu ngubu ubwo bayakuye aha azagerageza gusakara mu baturage abantu bagubwe neza, mbere twavomaga ibinamba, ariko tunejejwe nuko atugezeho.”
Kwihangana Jean Nepo umukozi w’Akarere ka Rusizi ushinzwe amazi n’isukura avuga ko bari bafite ikibazo cy’amazi adahagije mu karere ariko ngo mu ibyumweru 2 cyangwa 3 abaturage bazaba batangiye kuvoma amazi meza.
Ati” Hari ikibazo gikomeye cyo kutagira amazi ahagije Rusizi, tuza kugira amahirwe tubona isoko y’amazi n’ubushobozi ,ikibazo cy’amazi kigiye gukemuka, turabona mu byumweru 2 cyangwa 3 abaturage bazaba bari kuvoma.”
Umuyobozi w’Akarere ka Rusizi wungirije ushinzwe ubukungu Kankindi Leoncie avuga ko uyu muyoboro w’amazi wa Giheke , Kamembe , Nkanka uzazamura umubare w’abaturage bafite amazi aho uzava kuri 69% bakagera kuri 72% .
Akomeza avuga ko uyu muyoboro w’amazi numara kuzura bizatanga ishusho nziza y’umujyi wunganira uwa Kigali kuko bitaba bisobanutse kunganira umujyi wa Kigali udafite ibikorwa Remezo by’ibanze nk’amazi n’ibindi.
Ati” Uyu muyoboro niwuzura abaturage 72%, ba Rusizi bazaba bafite amazi, byibura twavuga ko akarere kacu gatangiye kwibona mu mujyi wunganira uwa Kigali kuko ntabwo wavuga ngo abaturage bari mu mujyi wunganira Kigali badafite amazi.”
Uyu muyoboro ureshya na Km 124 uzuzura utwaye Miriyari 3 na Miriyoni 223 zisaga z’amanyarwanda, ukazaha amazi abaturage ibihumbi 80 bo mu Mirenge 4 y’Akarere ka Nyamasheke n’imirenge 5 y’Akarere ka Rusizi.


text:
Huye: Bamaze amezi atatu bavoma ibirohwa ku bw’imiyoboro y’amazi yaciwe
Abaturage batuye mu midugudu igera kuri itanu yo mu kagari ka Gatobotobo, Umurenge wa Mbazi, mu karere ka Huye, bavuga ko bamaze amezi arenga atatu bavoma amazi mabi mu gishanga cya Rwabuye, nyuma yuko imiyoboro y’amazi meza bari bafite iciwe ubwo hakorwaga imihanda mu gace batuyemo.
Ubwo umunyamakuru wa IGIHE yasangaga aba baturage bavoma mu gishanga cya Rwabuye bamubwiye ko imiyoboro ibazanira amazi aho batuye ikimara gucibwa batakamniye ubuyobozi ariko ntibwabakemurira ikibazo.
Ancille Mukamusoni ati “Imashini zaje zikora umuhanda zitemagura amatiyo, icyo dusaba uyubobozi ni uko bwadusanira amatiyo tukongera kubona amazi meza, kuko ayo tuvoma mu kabande aba arimo inzoka, tuyavoma dufite ubwoba”.
Agnes Mukamanzi ati “Izi ngo zose zari zifite amazi, duhora tubaza bakatubwira ngo amazi azaza, ayo tuvoma mu kabande aba arimo imisundwe, haba harimo n’utuyoka kuko iyo uteretse ijerekani ukarebamo mu kanya ubona ubuyoka bwigoronzora. Turifuza kugira ngo tubone amazi, kuko bimaze igihe kirekire”.
Aba baturage bavuga ko amazi meza bari basanzwe bavoma hafi y’ingo zabo ndetse hari n’abari barayagejeje mu nzu zabo, bayegerejwe n’abihayimana b’abafurere b’Abafaransisikani batuye muri uyu murenge wa Mbazi.
Ubwo twabazaga aba bihayimana uko iki kibazo gihagaze, umwe muri bo utifuje ko amazina ye yatangazwa yabwiye IGIHE ko iki kibazo kikimara kuba bandikiye ubuyobozi bw’Akarere ngo bugishakire umuti, ariko hakaba hashize igihe kirekire kidakemuka.
Gusa yijeje abaturage ko bazakomeza kubakorera ubuvugizi umunsi ku wundi bakongera kubona amazi meza nk’uko byahoze.
Umuyobozi wungirije ushinzwe iterambere ry’ubukungu mu Karere ka Huye, Cyprien Mutwarasibo avuga ko yari azi ko iki kibazo cyakemutse ariko ngo bagiye kugikurikirana, gusa ntagaragaza igihe kizakemukira.
Mutwarasibo yagize ati “Abafurere twari twavuganye yuko ibyangiritse babisana, noneho bakatuzanira agaciro k’ibyo bakoreshseje tugafatikanya kureba uko twabishyura. Twibazaga ko Abafurere nka bene umuyoboro babikoze, ariko ubwo batarabikora turaza gukurikirana bikorwe”.
Ubuyobozi bw’akarere ka Huye buvuga ko kugeza ubu ibipimo by’ubushakashatsi byerekana ko abatuye aka karere bari ku kigereranyo cya 82% bafite amazi meza kandi batajya barenga metero 200 bajya kuvoma.
Abaturage bo mu kagari ka Gatobotobo bataka kubura amazi ni abatuye mu midugudu ya Rwabuye, Gasharu, Bigangara, Mpinga na Kanyinya.
Bagaragaza ko kuba bari kuvoma amazi mabi yo mu gishanga, biri kubagiraho n’izindi ngaruka zitandukanye, nk’abafite ubwiherero mu nzu bagaragaza impungenge z’ubuzima bw’abagize imiryango yabo.
Marketing
4546
Editor
078 827 26 21
Management
0788 74 29 08 / 0788 49 69 15
Emails: [email protected], [email protected]


text:
Hora Wambaye Intwaro Imana itanga Ibihe Byose
Mwambare intwaro zose z’Imana, kugira ngo mubashe guhagarara mudatsinzwe n’uburiganya bwa satani” (Abefeso 6:11)
Mu rugamba rwacu rwo kwizera, Bibiliya ivuga ko ”…tudakirana n’abafite amaraso n’umubiri, ahubwo dukirana n’abatware n’abafite ubushobozi n’abategeka iyi si y’umwijima, n’imyuka mibi y’ahantu ho mu ijuru” (Abefeso 6:12).
Iyo niyo mpamvu dusabwa kwambara intwaro zose z’Imana. Ntacyo bimaze gusenga no gutakira Imana ngo ikurinde uburiganya bwa satani; Imana yakubwiye icyo gukora: ambara intwaro z’Imana.
Ugomba kwambara intwaro zose z’Imana, si zimwe muri zo. Nta ntwaro n’imwe ugomba gusiga inyuma: “Nuko rero mutware intwaro zose z’Imana, kugira ngo mubashe gukomera ku munsi mubi, kandi murangije byose mubashe guhagarara mudatsinzwe. Muhagarare mushikamye mukenyeye ukuri, mwambaye gukiranuka nk’icyuma gikingira igituza, mukwese inkweto, ari zo butumwabwiza bw’amahoro bubiteguza, kandi ikigeretse kuri byose mutware ukwizera nk’ingabo, ari ko
muzashobora kuzimisha imyambi ya wa mubi yose yaka umuriro. Mwakire
agakiza kabe ingofero, mwakire n’inkota y’Umwuka ari yo Jambo ry’Imana” (Abefeso 6:13-17).
Ugomba gukenyera ukuri, ukambara gukiranuka nk’icyuma gitwikira igituza, ibirenge byawe bikambara Ubutumwabwiza bw’amahoro, ukambara ingofero y’agakiza, hanyuma hejuru ya byose ukagira ingabo yo kwizera. Iyo niyo ngabo uzimisha imyambi ikaze umwanzi agutera.
Intwaro z’Imana zirahari, ariko ugomba kwihitiramo kuzambara. Imana ntabwo ari
yo izazikwambika, n’ubwo wasenga gute ukaniyiriza ngo ibikore. Hagarara ushikamye wambaye intwaro zawe zose nk’umusirikare mwiza wa Kristo. Uhore uzambaye igihe cyose, ntukigere na rimwe uzirambika hasi!
Kwatura Nambaye intwaro zose z’Imana kandi mpagaze nshikamye nk’umusirikare mwiza w’Umwami Yesu Kristo. Mfite ukuri nk’umukandara, gukiranuka nk’icyuma
gikingira igituza, ubutumwa bw’amahoro ku birenge byanjye, ingofero y’agakiza n’ukwizera nk’ingabo yanjye. Nambaye byose ngo mpagarike imyambi yose ikaze y’umwanzi kandi n’uburiganya bwe bwose mbuhindure ubusa. Intwaro zanjye mpora nzambaye kandi mpagarara mu bikomeye nk’umusirikare wa Kristo, mu Izina rya Yesu. Amen.
Gucengera Ijambo
Nuko rero twe gusinzira nk’abandi ahubwo tube maso, twirinde ibisindisha, kuko abasinzira basinzira nijoro, n’abasinda bagasinda nijoro. Ariko twebweho ubwo turi ab’amanywa, twirinde ibisindisha twambaye kwizera n’urukundo nk’icyuma gikingira igituza, kandi twambaye ibyiringiro byo kuzabona agakiza nk’ingofero.
1 Abatesalonike 5:6-8


text:
Iyi baruwa yanditswe tariki 23 Nyakanga 1939 yagiraga iti “Nshuti yanjye hari inshuti zanjye nyinshi zansabye ko nakwandikira ibaruwa mu nyungu z’ikiremwamuntu muri rusange ariko kenshi nanze kubyemera kuko nari nzi ko ibaruwa yanjye yakubangamira.
Gusa muri njye hari ikintu cyakomeje kumbwira ko ntakwiye kwifatafata ahubwo nkakomeza ntitaye ku giciro byamfata ntitaye ku kintu icyo ari cyo cyose. Biragaragara ko muri iyi minsi ari wowe muntu wenyine ushobora kubuza ko habaho icyago gikomeye ku kiremwamuntu. Ese waba witeguye kwishyura icyo giciro kugira ngo ugere ku ntego zawe uko zaba zifite agaciro gahambaye kose?
Ese wakwemera kumva ubusabe bw’umuntu wirinze kwishora mu ntambara zidatanga umusaruro ugaragara? Nizeye ko umbabarira niba nkoze ikosa iryo ari ryo ryose mu kukwandikira, nzakomeza n’ubundi kukubera inshuti magara.”
Mahatma Gandhi yafashwe nk’urugero rw’intwari n’umwe mu baharaniye amahoro, aba umwe mu bantu bakunzwe cyane mu isi akaba yaranafashwe nk’icyitegererezo mu bandi.
Adolphe Hitler afatwa nk’uwateje intambara ya kabiri y’isi
Ubwo Mahatma Gandhi yandikaga iyi baruwa, Hitler yari yaramaze kwigarurira Czechoslovakia na Pologne abifite mu biganza bye.
Gusa icyababaje abantu ni uko Hitler yarinze apfa iyi baruwa itamugezeho. Yatoraguwe mu gace ka Man bahvan, mu mujyi wa Mumbai mu Buhinde, aho Mahatma Ghandi yatuye igihe kinini.
Mahatma Gandhi afatwa nk’intwari yaharaniye ubwigenge n’amahoro, by’ikiremwamuntu mu gihugu cy’u Buhinde ndetse n’ahandi hatandukanye ku Isi. Yavukiye ahitwa Porbandar, Gujarat, mu majyaruguru y’u Burengerazuba bw’u Buhinde ku itariki 2 Ukwakira 1869. Yishwe ku itariki 30 Mutarama 1948. Urupfu rwe rushinjwa umugabo witwaga Nathuram Godse bivugwa ko yamurashe amasasu atatu mu gituza.


text:
Uko wita ku ndabyo z’ amaroma
Indabyo zose zikinera kuzitaho mu kuzigirira isuku,kuzivomerera,kuzifumbirira n’ibindi kugira ngo zikomeze kugaragaza ubwiza bwazo Imana yazihaye. Uyu munsi turababwira ku ndabyo z’amaroma. Amaroma ni indabyo zifite ibibabi binini cyane by’icyatsi bikera ururabo runini rw’umweru. Ni indabyo zimaze igihe zitegurwa mu Rwanda .
Aho amaroma aterwa
Izi ndabo ziterwa ahantu hahora hagera amazi twavuga nko hafi y’aho bavomera , cyangwa aho amazi yo gukoropa aca (iyo udakoresha imiti myinshi yo gukoropa kuko yazangiza).
Uko zitabwaho
Kuzitaho ni ugukoramo n’intoki ukagenda ukuramo ibindi byatsi byaba byameze hafi yazo,ugakuramo imyanda ndetse ukanakuraho ibibabi byangiritse. Zigaragara neza iyo zifite isuku kuburyo bibabishimishije kuzireba.
Byanditswe hifashishijwe ushinzwe kwita ku busitani (jardinier )wabigize umwuga.
Indabyo z’ amaroma
Uko wita ku ndabyo z’ amaroma
Labels: gutaka ubusitani


text:
Yuda 1
1.Yuda imbata ya Yesu Kristo kandi mwene se wa Yakobo, ndabandikiye mwebwe abahamagawe, bakundwa kuko muri mu Mana Data wa twese, mukarindirwa Yesu Kristo. 2.Imbabazi namahoro nurukundo bigwire muri mwe.
Imbuzi zo kwirinda abatubaha Imana nabigisha bibinyoma
3.Bakundwa, ubwo nagiraga umwete wo kubandikira ibyagakiza dusangiye niyumvisemo ko mpaswe no kubahugura, kugira ngo mushishikarire kurwanira ibyo kwizera abera bahawe rimwe, bakazageza iteka ryose. 4.Kuko hariho bamwe baseseye muri mwe rwihishwa bagenewe kera gucirwa ho iteka: ni abantu batubaha Imana, bahindura ubuntu bwImana yacu isoni nke, bakihakana Yesu Kristo ari we wenyine Databuja nUmwami wacu. 5.Ndashaka kubibutsa, nubwo byose hari ubundi mwigeze kubimenya, yuko Umwami Imana imaze gukirisha ubwoko bwAbisirayeli kubakura mu gihugu cya Egiputa, hanyuma irimbura abatizeye. 6.Nabamarayika batarinze ubutware bwabo ahubwo bakareka ubuturo bwabo, ibarindira mu minyururu idashira no mu mwijima wicuraburindi kugira ngo bacirwe ho iteka ku munsi ukomeye. 7.Kandi ni Sodomu ni Gomora nimidugudu yari ihereranye na ho, kuko abaho na bo bitanze bakiha ubusambanyi no kwendana mu buryo imibiri itaremewe, iyo midugudu yashyiriweho kuba akabarore ihanwa numuriro utazima. 8.Uko ni ko na ba bandi babarosi bonona imibiri yabo, bagasuzugura gutegekwa bagatuka abanyacyubahiro. 9.Nyamara Mikayeli ari we marayika ukomeye, ubwo yatonganaga na Satani agira impaka na we intumbi ya Mose, ntiyahangaye kumucira urubanza amuvuma, ahubwo yaramubwiye ati Umwami Imana iguhane. 10.Ariko abo bantu batuka ibyo batazi ndetse nibyo bazi, babwirijwe na kamere yabo barabyiyononesha nkinyamaswa zitagira ubwenge. 11.Bazabona ishyano kuko bagendeye mu nzira ya Kayini, bagahomboka birukanka batirinda, bakiroha mu cyaha cya Balāmu bohejwe nibiguzi, bakarimbukira mu bugome bwa Kōra. 12.Abo ni intaza mu isangira ryanyu ryo gukundana bagisangira namwe ibyiza bigaburira badatinya, ni ibicu bitagira amazi bijyanwa hose numuyaga, ni ibiti bikokotse bidafite imbuto, byapfuye kabiri byaranduwe. 13.Ni umuraba wo mu nyanja ushēga, babira ifuro ari ryo ibiteye isoni byabo, ni inyenyeri zizerera zibikiwe umwijima wicuraburindi iteka ryose. 14.Henoki uwa karindwi uhereye kuri Adamu yahanuye ibyabo ati Dore Uwiteka yazanye ninzovu nyinshi zabera be, 15.kugira ngo agirire bose ibihura namateka baciriwe ho, no kwemeza abatubaha Imana bose ukuri kwimirimo yose yo kutubaha Imana bakoze batubaha Imana, namagambo yose akomeye abanyabyaha batubaha Imana bayitutse. 16.Abo ni abitotomba nababubura bagenda bakurikiza irari ryabo, akanwa kabo kavuga amagambo atumbyemo agasuzuguro, bubahira abantu kubakuraho indamu. 17.Ariko mwebweho bakundwa, mwibuke amagambo yavuzwe kera nintumwa zUmwami wacu Yesu Kristo, 18.uko zababwiye ziti Mu gihe cyimperuka hazabaho abakobanyi bagenda bakurikiza kwifuza kwabo kunyuranye nibyImana. 19.Abo ni bo bazana kwirema ibice, ni abantu buntu ntibafite Umwuka. 20.Ariko mwebweho bakundwa, mwiyubake ku byo kwizera byera cyane, musengere mu Mwuka Wera, 21.mwikomereze mu rukundo rwImana, mutegereze imbabazi zUmwami wacu Yesu Kristo zisohoza ku bugingo buhoraho. 22.Ababagisha impaka mubagirire impuhwe, 23.abandi mubakirishe ubwoba mubahubuje mu muriro, mwanga ndetse numwenda utewe ibizinga numubiri. 24.Nuko Ibasha kubarinda ngo mudasitara, no kubahagarika imbere yubwiza bwayo mudafite inenge ahubwo mwishimye bihebuje, 25.ari yo Mana imwe yonyine nUmukiza wacu wadukirishije Yesu Kristo Umwami wacu, icyubahiro nubushobozi no kuganza nubutware bibe ibyayo, uhereye kera kose ukageza na none niteka ryose. Amen.
Uri gusoma Yuda igice cya:


text:
Ubwiza bwa Gishwati bubatera gusaba ko hasubizwa hoteli
Kubera ubwiza bwa Gishwati, abaturage bayituriye n’ubuyobozi basaba ko hasubizwa hoteli yafasha mu iterambere n’ubukerarugendo kuko n’ubundi ngo yahahoze.
Munana, umwe muri abo baturage agira ati “Gishwati ifite ibyiza byinshi kandi bikwiriye kumenywa no kurebwa n’Abanyarwanda ndetse n’abandi. Hari udusozi duteye amabengeza turiho ibiti byiza, uburyo inzuri ziteye,umwuka waho.”
Hari n’abavuga ko umwuka waho n’amahumbezi ahaba nta handi wabisanga ku buryo uhagiye yifuza kuhigumira.
Ubwiza bw’aka gace bwanatumye bakagira agace nyaburanga k’u Rwanda, bikaba biri no mu byo abaturage n’ubuyobozi baheraho busaba ko hasubizwa hoteli kuko n’ubusanzwe yahahoze ahitwa Muhe.
Kamali Albert, Umunyamabanga Nshingwabikorwa w’Agateganyo w’Umurenge wa Bigogwe, na we asanga Gishwati hashyizwe hoteli cyaba ari ikintu cyiza kandi cyafasha Akarere ka Nyabihu n’abaturage muri rusange.
Yagize ati “Hasubijweho hoteli yabaga i Muhe, abantu bajya baza bakareba ibyiza bakareba ibyo biti, bakareba ukuntu habungabunzwe. Bishobora no gutanga amafaranga bikazamura umutungo w’akarere.”
Yongeyeho ko iyo hoteli yaba kimwe mu byatuma abantu barushaho gusura Gishwati.
Hoteli ya Muhe yari ihasanzwe ngo yasenywe mu gihe cya Jenoside yakorewe Abatutsi, ibikoresho byayo byari bisigaye byibwa mu ntambara y’abacengezi.
Gishwati na Mukura ni ibice nyaburanga byo mu Burengerazuba bw’u Rwanda byongerewe ku byo u Rwanda rwari rusanganywe.


text:
Kwitega igitambro cyangwa igitenge mu mutwe ni umuco ugaragara cyane mu banyarwandakazi kimwe n’ahandi muri Afrika, ariko burya iyo witeze uba ugomba no kwita ku maherena ari bujyane n’icyo witeze kugirngo urusheho gusa neza.
Kumenya ibijyanye si ukumenya amabara gusa kuko hari nuko amaherena aba akoze bikaba bitagaragara neza uyambaye witeze. Biba byiza iyo wambaye amaherena maremare cyangwa manini agaragara ku buryo utari bushyireho igitanbaro kikayapfukirana.
Amaherena ajyanye n’icyo witeze mu mutwe
Kwitega igitambro cyangwa igitenge mu mutwe ni umuco ugaragara cyane mu banyarwandakazi kimwe n’ahandi muri Afrika, ariko burya iyo witeze uba ugomba no kwita ku maherena ari bujyane n’icyo witeze kugirngo urusheho gusa neza.